
GENERALITĂŢI DESPRE PRACTICA 
SPIRITUALĂ 


D eşi Spiritul şi Conştiinţa umană sunt strâns conec¬ 
tate, totuşi între ele există o diferenţă importantă. 
Din această distanţă rezultă în mod firesc şi proce¬ 
sele care trebuie urmărite de omul doritor să evolueze spiritual: 

1. Apropierea Conştiinţei de viziunea globală a Spiritului; 
2. Smerirea omului în faţa Inteligenţelor spirituale care 
guvernează universul şi invocarea ajutorului Acestora. 
Putem vorbi despre Spirit la toate cele 3 persoane. Astfel, la 
persoana I, Spiritul poate fi realizat prin introspecţie meditativă; la 
persoana a II-a, Spiritul poate fi primit prin comuniunea dintre om 
şi un Spirit înalt; iar la persoana a IlI-a, Spiritul poate fi descris în 
mod obiectiv de către Ştiinţa Spirituală. 

în istoria umanităţii se pot distinge două mari variante de 
căutări spirituale de nivel înalt. Amândouă pot duce, în final, la 
aceeaşi realizare divină supremă. Iată-le: 

1. Varianta internă, introspectivă. 

Maeştrii acestei căi consideră că singurul obstacol în calea 
atingerii Adevărului şi realizării spirituale este mintea. Noi, oame¬ 
nii, privim realitatea prin filtrul impresiilor subconştiente, nu aşa 
cum este ea - o colorăm cu prejudecăţi şi emoţii. Scopul spiritual 
este întoarcerea conştiinţei la sursa ei luminoasă, pentru a percepe 
realitatea fără prefabricatele mentale distorsionante. 

Este o cale directă, cu o teorie foarte simplă, potrivită pentru 
oamenii care se simt dezamăgiţi de iluzia în care îi menţin simţu¬ 
rile, gândurile şi trecutul lor. Ei se simt dezgustaţi de sclavia omu- 

lui în faţa condiţiilor exterioare, care îl bombardează senzorial şi îi 
comandă reacţiile. Singurele noastre momente de pace sunt cele 
din timpul somnului fără vise. Adeptul încearcă să aducă în câm¬ 
pul conştiinţei liniştea mentală din acea stare, păstrându-şi însă 
vigilenţa. Pentru el, discuţiile despre „DUMNEZEU” nu sunt 
decât un alt obstacol pus de minte în calea realizării autentice. în 
momentul atingerii Adevărului, percepţia este foarte vie, directă, 
multidimensională, cu mult peste posibilităţile secvenţiale ale 
minţii de a o explica. Pe această cale merg, printre alţii, budiştii şi 
vedanticii (jnana-yoga). 

Deşi mintea nărăvaşă este considerată un obstacol, aceeaşi 
minte, disciplinată şi liniştită, este cea care îi oferă adeptului ilu¬ 
minarea spirituală. 

2. Varianta externă, religioasă. 

Conţine o multitudine de căi, adecvate oricărui suflet, indife¬ 
rent de nivelul şi experienţa sa spirituală. In această variantă, 
sufletul uman, egotic este pus faţă în faţă cu DUMNEZEU, farul 
suprem, a cărui Lumină o caută adeptul să îl călăuzească în viaţă. 
Aici omul trebuie să îşi armonizeze gândurile şi intenţiile cu 
Voinţa Divină Atotştiutoare, Atotputernică şi Atotiubitoare. Se dă 
o mai puţină importanţă fineţurilor psihologice şi mai multă, com¬ 
portamentului moral. Religiile şi Ştiinţa Spirituală conţin foarte 
multe cunoştinţe folositoare despre universul spiritual, unde 
putem găsi sprijin şi inspiraţie. Fiinţa Supremă, Creatorul lumii, 
Păstrătorul tainelor, Eliberatorul de suferinţe - DUMNEZEU este 
invocat şi adorat ca idol şi model, alături de alte personalităţi spi¬ 
rituale (sfinţi, avatari, maeştri, zei, mesageri divini etc). 

Oricare om poate prefera una sau cealaltă din cele două 
variante spirituale. Ele sunt complementare, în sensul că abor¬ 
dează câte o faţetă diferită a realităţii complexe. Pentru că viaţa 

omului de azi este complicată, putem folosi, pe rând, metodele 
amândurora, după cum suntem inspiraţi într-un moment ori peri¬ 
oadă de viaţă. Important este să ne păstrăm entuziasmul căutării 
spirituale, fie că urmăm exclusiv una din căi (de exemplu, într-un 
ashram sau mănăstire), fie că le combinăm armonios şi înţelept în 
viaţa modernă (de exemplu, meditaţia contemplativă alături de 
rugăciunea la biserică). 

După cum lesne observăm, societatea actuală nu promovează 
apropierea omului de spiritul său, elevarea sufletească, ci dimpo¬ 
trivă, coborârea în animalitate şi robotizarea sa. Ca o contrareacţie 
firească, astăzi, mai mult ca oricând, numeroase şcoli, din toate 
colţurile lumii, îşi etalează oferta spirituală. Unele sunt foarte 
benefice, altele, discutabile. Putem evita înregimentarea într-un 
anumit cult apelând, pur şi simplu, la informaţiile extrem de gene¬ 
roase din cărţi sau internet, cu care să ne căutăm propria cale per¬ 
sonală de autoperfecţionare. Contează aspiraţia noastră sinceră 
către desăvârşire şi perseverenţa de a scăpa de ceea ce ne trage în 
jos. ^ 

în volumul „Conştiinţa umană, între minte şi spirit” am pre¬ 
zentat o viziune ştiinţifică a primei variante, introspective. In car¬ 
tea de faţă - „Cele 9 Maha Vidya” - vă veţi familiariza cu o cale 
minunată din varianta a doua, aparţinând Ştiinţei Spirituale, care 
este totodată o iniţiere în contactarea unor Spirite foarte înalte. 

Răzvan-Alexndru Petre 
Braşov, 3 august 2011 

MAHA VIDYA 

CELE 9 MAME DIVINE 


INTRODUCERE ÎN MAHA VIDYA 


M aha Vidya face parte din ceea ce erudiţii numesc 
religiile shaktiste ale Indiei. Shakti este numele 
pentru DUMNEZEUL manifestat, prezent în Cre¬ 
aţie, spre deosebire de DUMNEZEUL Transcendent, nemanifes¬ 
tat, numit uneori Shiva. Subcontinentul indian cunoaşte foarte 
multe zeităţi, mai mici sau mai mari, precum şi un amestec uimi¬ 
tor de tradiţii, multor zeităţi fiindu-le atribuite calităţile altora, 
într-un melanj aproape imposibil de descâlcit. 

Discutăm acum despre tradiţia Dasha Maha Vidya pentru că 
aceasta este cu adevărat folositoare din punct de vedere spiritual 
pentru căutătorul occidental. Ea ne oferă metode simple şi clare de 
abordare a acestor Zeităţi, precum şi o bogată literatură în legătură 
cu Ele. Unul din scopurile acestui eseu este cel de a elimina, pe 
cât posibil, speculaţiile şi înfloriturile specific indiene, dar păs¬ 
trând esenţa învăţăturii despre aceste Spirite înalte. Prin urmare, 
cititorul va beneficia atât din punct de vedere intelectual, cât şi ca 
abordare spirituală practică modernă. 

în limba sanscrită, Dasha Maha Vidya se traduce prin „Şti¬ 
inţa Spirituală a celor 10”, fiind vorba despre 10 Mari Divinităţi 
Cosmice feminine. Şi, pentru că vorbim de „ştiinţă spirituală”, 
vom pune mai presus de respectul pentru tradiţiile religioase res¬ 
pectul pentru adevăr. Trebuie să spunem încă de la început că, de 

fapt, cele 10 Puteri Cosmice feminine sunt doar 9 la număr! 
Marea Zeiţă Tripura Sundari are aceleaşi caracteristici cu Marea 
Zeiţă Kamalatmika. Dar, cum învăţătura Maha Vidya este o colec¬ 
ţie relativ recent sistematizată a vechilor tradiţii, nimeni nu a 
îndrăznit să precizeze cu rigoare faptul că această Zeiţă este 
cunoscută sub 2 nume diferite, în zone diferite ale Indiei. Citind 
descrierea celor două Zeiţe în diverse cărţi, veţi putea confirma o 
asemănare aproape completă. 

Mai există un indiciu suplimentar ce ne justifică afirmaţia. 
Tot în India a înflorit o altă tradiţie paralelă dedicată celor „9 
Zeiţe Primordiale” ( Navadurga ). Ele poartă alte nume şi au un 
caracter mai popular, bazat mai mult pe legende şi mitologii, nu la 
fel de erudit precum Maha Vidya. Dar, în mare, păstrează aceleaşi 
calităţi supreme. 

Fiecare popor îşi are tradiţiile sale religioase, pe care trebuie 
să i le respectăm, şi este greu ori chiar nerecomandabil de 
transplantat idei religioase specifice altei civilizaţii. în acelaşi 
timp, omenirea se află în plin proces de coagulare a unei Ştiinţe 
Spirituale universale, care nu poate face abstracţie de cele 9 Mari 
Puteri Cosmice feminine, cunoscute de mii de ani în unele zone 
ale Terrei. Sufletelor însetate de Adevăr şi Iubire divină le este 
adresat prezentul volum. Cele 9 Mame Divine nu fac parte doar 
din spaţiul cultural indian, ci rolul lor cosmic le face demne de a fi 
cunoscute şi adorate de orice om de pe Pământ. De exemplu, 
Dalai-lama, liderul tibetanilor, practică zilnic „yoga entităţilor 
superioare”, printre care se numără Zeiţa Tara şi contrapartea sa 
masculină, Zeul Avalokiteshwara... 


CINE SUNT MARILE 
PUTERI COSMICE FEMININE? 


Privind yantrele (desenele simbolice) Marilor Puteri Cos¬ 
mice, acestea m-au atras magnetic şi am vrut să le cunosc mai 

îndeaproape. Materialele bibliografice răsfoite nu prea m-au satis¬ 
făcut şi atunci am început să meditez la rolul Lor în Univers. Pe 
parcurs, mi-am dat seama că multe idei prezentate de-a lungul 
timpului în articolele mele (publicate în site-ul www.spiritus.ro) 
rezonează cu domeniul Lor de acţiune cosmică. Aşezând yantrele 
laolaltă, parcă Divinitatea devine mai uşor vizibilă şi inteligibilă. 

DUMNEZEU este Supremul Creator şi Stăpân al Lumii, iar 
Zeiţele Cosmice sunt Spirite foarte înalte create pentru a suprave¬ 
ghea şi conduce Universul conform legităţilor instaurate de El. Ele 
sunt Spirite de genul feminin, având fiecare în completare un Spi¬ 
rit de genul masculin. Desigur, nu este vorba despre sex aici, ci 
despre aspectele lor psihologice şi energetice, care sunt înclinate 
mai mult către natura feminină, constructivă decât cea masculină, 
războinică. Aceste Mari Zeiţe au nenumărate spirite subordonate 
care duc la îndeplinire ordinele lor. 

în hinduism există mii de zei şi zeiţe la care se închină indie¬ 
nii. Acestea sunt spirite mai mici sau mai mari, mai bune sau mai 
rele, care şi-au dezvăluit identitatea unor clarvăzători de-a lungul 
timpului. Ceilalţi oameni au preluat orbeşte informaţiile despre ele 
şi le-au mai îmbogăţit, transformându-le în icoane şi superstiţii ce 
populează actualmente bogatul panteon religios local. Nu cred că 
este cazul să ne risipim timpul cu amănunte despre zeităţi secun¬ 
dare, ci să ne focalizăm atenţia pe adevărurile de cel mai înalt 
nivel şi de cea mai mare importanţă. 

Marile Puteri Cosmice nu sunt nişte zeităţi obişnuite, ci au un 
rang superior, foarte apropiat de Divinitate. Credincioşii preferă să 
le numească Mame Divine. Atunci când este folosit la singular, 
„Mama Divină” este un apelativ comun pentru toate, la fel cum 
„Sfântul Duh” este un apelativ comun pentru numeroasele Sfinte 
Duhuri care îndeplinesc Voinţa DUMNEZEULUI Tată. în creşti¬ 
nism, cuvântul „ Serafim ” desemnează un înger foarte înalt, cel 
mai aproape de DUMNEZEU, fiind un posibil sinonim al Marilor 
Puteri Cosmice cu denumiri indiene. 

Aceste Mari Spirite nu s-au întrupat niciodată în oameni şi 
nici nu o vor face vreodată. In schimb, nenumăratele spirite subor¬ 
donate Lor primesc uneori misiunea de a se încarna, pentru a ne 
aduce îndemnul plin de optimism de la Părintele Universului să 
avem încredere în învăţăturile spirituale şi să le urmăm, fiindcă 
sunt adevărate şi ne conduc la fericirea de dincolo de moarte. 

Adorarea Lor în cunoştinţă de cauză nu prezintă pericole, 
precum este cazul cu alte zeităţi. Totuşi, nu trebuie să le conside¬ 
răm yantrele ori mantrele ca pe nişte fetişuri magice cu care 
putem manipula semenii şi destinul. înţelepciunea Zeiţelor este 
nemărginită şi libertatea lor de acţiune totală, dar subordonată 
Legilor şi Voinţei Supreme a lui DUMNEZEU Tatăl. Caracteristi¬ 
cile Lui nu se limitează la cele 9 Puteri Cosmice, ele sunt doar 
câteva aspecte importante prin care Creatorul îşi binecuvântează 
Creaţia. DUMNEZEUL cel Absolut nu poate fi limitat de nimic... 

Despre cei 9 Mari Zei, care sunt perechile cosmice ale Mari¬ 
lor Zeiţe, nu se ştiu la fel de multe lucruri. Unii sunt aproape necu¬ 
noscuţi, iar alţii sunt mult prea expuşi la influenţa mitologiilor, a 
superstiţiilor populare şi a amestecului de tradiţii. Spre simpla 
informare privind complexitatea subiectului: Shiva distrugătorul 
(Nataraja) este corelat cu KALI, Avalokiteshwara şi Akshobhya 
sunt corelaţi cu TARA, vedicul Agni şi Rudra (teribilul) Shiva 
sunt corelaţi cu BHAIRAVI, vedicul Indra este corelat cu CHIN- 
NAMASTA, vedicul Brahaspati şi Ganapati (Ganesha) sunt core¬ 
laţi cu BAGALAMUKHI, Vishnu este corelat cu KAMALAT- 
MIKA, Brahma şi Ganesha sunt corelaţi cu MATANGI. 

Zeiţele sunt forţe divine constructive în univers, ele aduc în 
lume ordinea dorită de Creator. Zeii Cosmici, împreună cu spiri¬ 
tele subordonate care le seamănă, sprijină munca Suratelor lor 
întru DUMNEZEU. Ei sunt în prima linie a luptei directe, făţişe, 
corp la corp, dintre lumea Divină şi lumea întunericului, care 
doreşte distrugerea ordinii divine. De altfel, şi Marele Spirit al lui 
Isus Cristos este unul masculin, luptător, fiind capabil să lupte cu 
demonii atunci când este invocat de cei iniţiaţi în tainele creştine. 

ELIMINAREA UNOR CONFUZII DESPRE 
MARILE ZEIŢE 

9 

Orice cititor atent al referinţelor bibliografice despre cele 9 
(sau 10) Puteri Cosmice va constata o mare discrepanţă între can¬ 
titatea de informaţie disponibilă despre una sau alta dintre ele. 
Există multe tradiţii răspândite în spaţiul indian şi vecin acestuia, 
unele mai bogate, altele mai laconice, unele mai cunoscute, altele 
mai restrânse, unele mai vechi, altele mai noi. De aceea, nu se 
poate spune că avem de a face realmente cu o ştiinţă spirituală, ci 
cu tradiţii religioase populare închinate acestor Zeiţe binevoitoare. 
Găsim în eclecticele mitologii hinduse tendinţa de a îngloba într-o 
singură Zeiţă caracteristicile mai multora, dar şi invers, ceea ce ne 
îndeamnă să încercăm o analiză riguroasă (care nu s-a mai făcut) 
pentru a separa atributele distincte ale Mamelor Divine. Dorim să 
aflăm adevărul dincolo de speculaţiile filosofice, imageriile artis¬ 
tice sau chiar blasfemiile grosolane la adresa acestor Mari Spirite 
ultrarafinate. 

Iată, pentru început, câteva mici observaţii critice şi corecţii 
pe care le găsesc utile celor care vor să se apropie de înţelegerea 
justă a tradiţiei Maha Vidya. 

Oricare Mamă Divină îl poate ajuta pe adoratorul său, în 
orice situaţie de viaţă şi în orice aspect, inclusiv cel de iluminare 
spirituală, altfel nu ar fi o „Mare” Zeiţă. Puterea lor este gigantică, 
iar în Cer, Spiritele superioare colaborează neîncetat. Intre ele nu 
există concurenţă, ci numai dorinţa de a fi de folos creaturilor. Dar 
fiecare dintre Ele are un har special, o energie dăruită de Divini¬ 
tate cu care poate da un ajutor specific. Omul de ştiinţă spirituală, 
care a aflat despre toate cele 9 Zeiţe, simte nevoia să le nuanţeze 
atribuţiile şi posibilul suport pe care i-1 pot da, căci altfel ar fi sufi¬ 
cient să vorbim de o singură Shakti care să conţină toate rolurile, 
sau şi mai simplu, să ne referim numai la DUMNEZEU cel Atot¬ 
puternic. Deci, la ce ne-ar mai trebui toată Ştiinţa Spirituală? 
DUMNEZEU ştie şi poate totul, aşa că noi nu am avea nevoie să 

ştim nimic, decât să ne lăsăm în mâinile Sale... Dar lucrurile nu 
stau aşa. Cunoaşterea Creaţiei trebuie diseminată, fiindcă asta e 
Voia Divină, având rostul său benefic de a oferi putere creaturilor. 
Fiecare Mamă Divină este o personificare a anumitor calităţi ale 
lui DUMNEZEU, pe care oamenii le pot percepe mai uşor. Divi¬ 
nitatea Supremă este imposibil de înţeles dintr-o dată, fără o apro¬ 
piere treptată de Personalitatea Sa universală. 

Zeiţele nu sunt nici Kundalini, nici Prana, nici Nadi, nici 
Chakra, toate acestea ţinând de conformaţia anatomico-fiziologică 
subtilă a corpului uman. Zeiţele sunt spirite , având forma normală 
de sferă, după cum ne sugerează şi yantrele. Dar literatura dedi¬ 
cată Lor deseori le antropomorfizează sau răspândeşte absurdităţi 
groteşti despre forma şi rolul pe care îl au!... De multe ori, expe¬ 
rienţa ocazională a cuiva care a primit un ajutor din partea Cerului 
este imediat transformată în calitate exclusivă a Zeiţei preferate, 
care totuşi se regăseşte şi la altă Zeiţă din Maha Vidya. De exem¬ 
plu, diverse tradiţii pun talentul elocinţei pe seama Graţiei lui 
Tara , sau a lui Bagalamukhi, sau a lui Matangi, ceea ce desigur că 
ridică semne de întrebare din partea cercetătorului occidental, care 
nu poate renunţa la rigoarea ştiinţifică. Adevărul este, aşa cum am 
mai spus, că oricare Spirit înalt are puterea de a îşi ajuta favoritul 
în orice mod şi nu trebuie să plasăm bariere teoretice între posibi¬ 
lităţile Lor neştiute. 

Limitele cunoaşterii tradiţionale ale Marilor Puteri Cosmice 
sunt evidente. Comparând atribuţiile cosmice ale Zeiţelor, din 
literatură, vom constata diferenţe remarcabile, care stabilesc o 
inegalitate şi chiar subordonare între unele şi altele, ceea ce ar 
contrazice ipoteza de plecare că Zeiţele sunt aspecte de nivel egal 
ale Divinităţii... De exemplu, unii o consideră pe Matangi mâna 
dreaptă a lui Tripura Sundari, adorarea ambelor fiindu-le 
recomandată artiştilor, spre a primi inspiraţie. 

APROPIEREA SUFLETEASCĂ DE 
MAMA DIVINĂ 

Rolul Marilor Puteri este cosmic şi Ele intervin în destinul 
nostru doar când este necesar. In rest, suntem lăsaţi să ne ducem 
traiul după cum credem de cuviinţă, în virtutea legilor Creaţiei, 
lăsând Spiritul din noi să ia deciziile conform personalităţii sale. 
Scopul vieţii este desăvârşirea Spiritului, care va ajunge cândva la 
nivelul Marilor Zeiţe, frate sau soră cu ele. Atitudinea aspirantului 
spiritual trebuie să fie cea de întărire a calităţilor individuale, nu 
cea de delegare a responsabilităţii pentru faptele sale către alte 
forţe şi inteligenţe. Nimeni nu dă socoteală în faţa lui DUMNE¬ 
ZEU de meritele şi greşelile omului în locul Spiritului propriu... 
Singurul şi adevăratul progres spiritual are loc atunci când omul, 
ego-ul se apropie de Şinele profund şi acţionează în armonie cu 
dorinţa acestuia. 

Desigur, o posibilă cale spirituală practică este cea de a ne 
devota uneia dintre Mamele Divine, prin subordonarea ego-ului 
influenţei sale tainice. Atunci când reuşim să fim un instrument 
perfect în mâna Zeiţei, rezultă multe beneficii - ne diminuăm 
orgoliul şi devenim o unealtă divină preţioasă, care aduce ordine 
în lumea haotică a oamenilor. 

Dar unii adepţi, din firea lor mai fanatici, pot ajunge la obse¬ 
sii religioase... Obsesiile nu sunt bune nicicum şi ele trebuie depis¬ 
tate prin discernământ spiritual. Spiritualitatea înseamnă căutarea 
libertăţii, nu a altor stăpâni. Singura garanţie pe acest drum alune¬ 
cos este propriul Spirit, pe care trebuie să îl urmăm. Numai El ne 
poate da libertatea adevărată, nu scrierile, sfaturile, opiniile altora. 
Orice mijloc spiritual ne apropie de El este binevenit, dar dacă 
mijlocul devine scop în sine, încetează de a mai fi mijloc pentru 
Sine... Un Spirit înalt nu ne va subordona nici măcar într-un scop 
nobil, ci ne va lăsa libertatea de a ne trăi viaţa, nu ne va obseda cu 
prezenţa Sa şi nici nu ne va impune un anumit gen de comporta- 

ment. Aceste aspecte sunt foarte subtile şi nu pot fi cuprinse în 
teorii generale. Doar practica individuală ne poate lămuri. 

Intrarea în rezonanţă perfectă cu o Mare Putere Cosmică, 
dătătoare de pace infinită şi de realizări spirituale, nu este uşoară. 
Nu este suficientă invocarea insistentă şi cu atât mai puţin obraz¬ 
nică a Graţiei unei Zeiţe. Intenţiile noastre sunt imediat auzite, nu 
vă faceţi griji! Dar încercarea de a O manipula după bunul nostru 
plac ar putea eşua lamentabil şi ne-am putea pierde încrederea în 
ajutorul Zeiţei. Aceasta este o mentalitate imatură, specifică celor 
ce încearcă să se folosească de magia neagră sau albă pentru a-şi 
„rezolva urgent” diverse chestiuni pur omeneşti. Spiritele Divine 
înţelepte intervin în viaţa adoratorului sincer şi purificat doar 
atunci când este cazul şi la momentul cel mai potrivit, lăsându-1 în 
rest să-şi vadă de viaţa lui, cu întâmplările inevitabile, care sunt 
cea mai bună învăţătură pentru el. 

Rolul apropierii sufleteşti de o asemenea Zeiţă este cel de a 
primi ajutorul său în calitate de „înger Suprem”. Se ştie că omul 
are atât îngeri „păzitori”, cu rol de protecţie împotriva numeroşilor 
duşmani nevăzuţi şi pentru a ne da sfaturi bune intuitive, cât şi 
îngeri „lucrători” care îi ajută pe acei oameni cu o misiune terestră 
mai importantă. In momentul când aspirantul spiritual intră în 
fuziune telepatică cu o astfel de Putere Cosmică, Ea capătă statu¬ 
tul unui „înger lucrător super-calificat” sau „ Guru ” invizibil, al 
cărui ajutor este mult mai abil şi mai puternic. De altfel, în cazul 
oricărui aspirant spiritual, lângă el vin spirite din ce în ce mai 
înalte, potrivit cu avansul său spiritual (sau din ce în ce mai inferi¬ 
oare, în cazul unui om vulgar, care se complace în instinctivitate şi 
se scufundă în plăceri egoiste). Invocarea unui Spirit înalt ne poate 
ajuta să progresăm rapid, acesta este scopul Său principal, iar în 
plus putem primi şi alte bonusuri. Dar în cazul contrar - în care 
invocarea este doar mimetică, ca o modă, fără o autentică dorinţă 
de evoluţie -, beneficiile vor întârzia să apară, iar noi ne vom plic¬ 
tisi aşteptând şi vom abandona repede preocuparea spirituală. S-ar 
putea ca uneori chiar să fim pedepsiţi părinteşte pentru tupeul de a 

deranja cu cereri penibile o astfel de Personalitate Cosmică, fără a 
ne fi purificat sufleteşte în prealabil. 

Prin urmare, apelarea la o mare Zeiţă Cosmică este o opţiune 
personală, o variantă la numeroasele alte variante de efort spiritual 
spre desăvârşire. Ajutorul Său poate fi invocat ocazional sau con¬ 
stant, după temperamentul fiecărui om. Este un fel de a ne alege 
îngerul ocrotitor şi Maestrul spiritual. In acelaşi timp, este şi o 
mare responsabilitate, fiindcă un Mare înger, atât de pur şi preten¬ 
ţios, nu are timp de pierdut cu persoanele false, nepregătite sau 
nedoritoare de a îşi învinge ego-ul. Zeiţa ne „citeşte” potenţialul şi 
intenţiile de la primul contact şi nu avem cum să O păcălim cu 
promisiuni pe care nu avem de gând să le onorăm. De aceea, se 
întâmplă destul de rar ca cineva să capteze întreaga Graţie a unei 
Mame Cosmice şi, cu atât mai puţin, să îi comande miracole. 

Scopul nostru principal trebuie să fie dorinţa de a evolua 
spiritual, chiar dacă la începutul acestei căi nu ştim prea bine ce 
înseamnă aceasta. Utilizarea yantrelor, mantrelor şi invocării din 
inimă a unei Zeiţe sau mai multora trebuie să fie făcută cu multă 
umilinţă. Dacă punem condiţii de genul „ajută-mă să-mi rezolv 
chestia asta, ca să te servesc!”, suntem deja pe un drum greşit... 
Zeiţa nu are nevoie de serviciul nostru, nici de adorarea în forme 
exterioare, ritualiste. De serviciul nostru are nevoie umanitatea, 
lumea în general, pe care trebuie să i-1 oferim cu drag. Apoi, nu se 
poate condiţiona adorarea Ei de un favor pe care ni l-a făcut, 
fiindcă acesta ar fi un troc, o tranzacţie lipsită de sentimente. Or, 
în realitate, lucrurile stau altfel cu Spiritele înalte. Putem primi 
foarte mult, chiar dacă nu o cerem, atunci când un Spirit înalt vede 
la noi o aspiraţie sinceră, dorinţă de autodepăşire, fapte bune şi 
invocarea puterii lui DUMNEZEU chiar şi în situaţiile nefericite 
ale vieţii. Sau putem să nu primim ceea ce am cerut atunci când 
cererea noastră nu este înţeleaptă, nu este integrată în armonia 
lucrurilor. Ceea ce trebuie să sacrificăm cu adevărat pentru a face 
plăcere unui Spirit înalt este egoismul nostru şi atât. Diminuarea 
egoismului este chiar calea spirituală a omului, iar apelul la o 

Mare Putere Cosmică Feminină va primi răspuns dacă merităm o 
asemenea atenţie de la un Spirit desăvârşit, foarte pur, cu care 
vrem să semănăm întru Dumnezeire. 

în privinţa alternativei creştine, să dăm crezare spuselor 
marelui sfânt indian Ramakrishna Paramahamsa, un fervent adept 
al Zeiţei Kali, care ne asigură că oricare cale spirituală îl poate 
conduce pe aspirantul sincer spre acelaşi ţel - către DUMNE¬ 
ZEUL perfecţiunii. Ramakrishna a experimentat personal câteva 
astfel de căi tradiţionale importante, altele decât adorarea Mamei 
Divine (creştinismul, islamismul etc), şi în final a putut confirma 
că nu există o cale superioară alteia, ci toate sunt daruri ale Divini¬ 
tăţii pentru oameni, ca aceştia să se purifice psihic şi mental în 
vederea primirii harului fericirii supreme. 

Iată ce mărturisea marele sfânt: «Adorarea lui Shakti este 
extrem de dificilă. Nu este o glumă. In practica mea spirituală, 
timp de doi ani eu am urmărit numai să realizez acea stare în 
care sunt „instrumentul” Ei şi Ea acţionează în şi prin mine. Dar 
atitudinea mea firească a fost întotdeauna cea a unui copil care o 
caută pe mama lui. Priveam sânii oricărei femei ca şi cum ar fi 
fost ai mamei mele.» Prin practica spirituală zilnică, în satul său 
uitat de lume, Ramakrishna şi-a antrenat mintea încât să respingă 
orice idee impură. Acest efort trebuie realizat de adepţii sinceri ai 
oricărei religii sau căi spirituale. Lupta cu propriile abisuri şi cu 
mentalitatea gregară este obligatorie pentru cel care vrea să se 
apropie de DUMNEZEUL cel Pur. Odată ce acest efort susţinut 
începe să dea roade, Graţia divină coboară de la sine, cu mare dra¬ 
goste şi fără limite. Efortul personal este obligatoriu, chiar atunci 
când calea aleasă de devot este cea de abandonare în braţele 
Mamei Divine sau de încredinţare a vieţii în seama lui Isus. 

Renunţarea la imboldurile egotice este adevărata provocare şi 
cheia succesului în orice căutare spirituală. Diferite tradiţii oferă 
metode uneori diferite, alteori similare, dar în toate regăsim iden¬ 
tic aceeaşi aspiraţie sinceră spre perfecţiune, aceeaşi străduinţă de 

a ne îndepărta defectele personale... Autocunoaşterea, autoobser- 
varea, autocontrolul sunt instrumente universale şi indispensabile. 

Pentru români, creştinismul este limba spirituală maternă, cu 
care am crescut şi în care gândim. Dar putem să învăţăm şi o 
limbă străină, Maha Vidya... Ajungând să Le cunoşti, nu poţi să 
nu Le iubeşti pe aceste Zeiţe, pe toate! 

DESPRE ABANDONAREA VOINŢEI EGOTICE 

j 

în religiile orientale, este o noţiune comună şi o mare virtute 
cea de a-ţi abandona viaţa în seama zeităţii călăuzitoare sau învă¬ 
ţătorului spiritual. Chiar şi în creştinism, religie provenită tot din 
Orient, se vorbeşte despre dedicarea trup şi suflet lui Isus. Aposto¬ 
lul spune «Cristos trăieşte în mine»... Mai mult, în practica călu¬ 
gărească se exersează îndelung „ascultarea” faţă de superiorul 
ierarhic, ca o penitenţă necesară dezvoltării obedienţei în faţa 
Voinţei Divine. 

Această idee a înfrângerii propriei voinţe pe altarul „sacrifi¬ 
cării ego-ului” este greu de acceptat de mintea occidentalului. Aici 
suntem educaţi de mici în spiritul independenţei în gândire şi al 
afişării originalităţii, iar Divinitatea este deseori înţeleasă ca un 
simplu reflector ce ar trebui să ne lumineze drumul pe care noi ni 
l-am ales, fără a da socoteală nimănui. 

Cele două viziuni sunt evident contradictorii şi greu de împă¬ 
cat în lipsa câtorva idei corecte privind trăirea religioasă. Desigur 
că ambele extreme sunt dăunătoare bunului mers al vieţii omului, 
atât lipsa de personalitate şi opinii personale, cât şi considerarea 
propriului ego ca fiind buricul pământului. Dar există o cale de 
mijloc pe care o recomandăm oricui doreşte să se simtă atât fiinţă 
liber cugetătoare şi utilă societăţii umane, cât şi fiinţă provenită 
dintr-o realitate sacră şi omniprezentă. 

Am amintit de multe ori de necesitatea diminuării ego-ului, 
căci el este cauza nefericirilor noastre, ca şi a celor provocate de 

noi semenilor. înţelepciunea tuturor timpurilor se poate rezuma la 
această restrângere a impulsurilor egotice, instinctuale, preprogra- 
mate, moştenite sau dobândite fără voinţa noastră conştientă, care 
sunt compulsiuni oarbe ce ne dictează comportamentul şi atitudi¬ 
nile, gândurile şi vorbele. Prin urmare, renunţarea treptată la moti¬ 
vaţiile egotice ne va aduce mai multă libertate de acţiune şi ale¬ 
gere, căci ne va deschide legătura, până atunci aproape obturată, 
cu Spiritul din noi, posesorul adevăratei libertăţi. Abia când vom 
înţelege sau vom intui că ego-ul nostru este temnicerul nostru, 
atunci vom fi în stare să lucrăm asupra noastră înşine pentru a ne 
elibera de interesele meschine şi a manifesta în lume calităţile 
divine unanim recunoscute, cum ar fi generozitatea, sinceritatea, 
onestitatea, puritatea, curajul, compasiunea, înţelepciunea, bună¬ 
voinţa etc. 

Dar de la idee la faptă este cale lungă. Nu-i de ajuns să fim de 
acord cu acest mesaj sapienţial, ci trebuie să-l punem în aplicare 
în propria fiinţă. Nici măcar nu este cazul să îl propovăduim altora 
dacă nu am fost capabili să îl verificăm pe pielea noastră. Adevă¬ 
rata spiritualitate nu este misionară, ci carismatică, ea nu impune, 
ci atrage magnetic. 

Ani de zile, până cineva ne-a vorbit despre Spiritul divin din 
noi, L-am ignorat şi rareori L-am lăsat să ne conducă viaţa. în 
schimb, ne-am lăsat complet conduşi de ego, cu consecinţele pe 
care le cunoaştem. Acum, dorind sincer să accedem la înţelepciu¬ 
nea Spiritului, s-ar putea să nu găsim imediat reperele şi mijloa¬ 
cele de verificare că realmente intrăm în comuniune cu acest far 
lăuntric. începutul căii spirituale este dificil, chiar dacă avem Spi¬ 
ritul din noi drept guru. în acest moment, apelarea la un ajutor spi¬ 
ritual exterior se poate dovedi salutară. 

Un posibil suport îl putem afla în studierea şi punerea în apli¬ 
care a învăţăturii Maha Vidya. Invocarea plină de respect, admira¬ 
ţie şi iubire a unei Mari Zeiţe ne va aduce rapid mari foloase spiri¬ 
tuale, simţind fără niciun dubiu o energie nouă, până atunci 
necunoscută, care ne va modifica personalitatea în bine. Aceste 

favoruri vin gradat, pentru a ne obişnui cu noua energie şi a ni se 
permite, eventual, să ne răzgândim. Trebuie să ştiţi că suntem 
lăsaţi oricând să decidem absolut liber în privinţa căii spirituale pe 
care dorim să o urmăm sau să nu o urmăm. (Dacă, întâmplător, vă 
aflaţi pe o cale spirituală în care vă simţiţi prizonieri, este un semn 
de rău augur şi ar fi bine să vă consultaţi cu alţi oameni de încre¬ 
dere din afara grupării la care aţi aderat!) 

Prin urmare, odată ce ne-am convins să personalitatea noastră 
dominată de impulsuri egotice merită să fie îmbunătăţită, va veni 
şi sprijinul Mamei Divine sub forma unor stări lăuntrice rafinate, 
care ne vor înnobila comportamentul, pe parcursul unor intervale 
din ce în ce mai lungi. La început, vor fi scurte revelaţii şi trăiri 
speciale, dar pe măsură ce vom persevera, întreg sistemul nostru 
energetic se va modifica tot mai mult, manifestându-se în exterior 
şi în conştiinţă sub forma unor calităţi pe care înainte nu le aveam. 
Ele vor fi vizibile pentru oricine, căci vom fi devenit relee umane 
ce aduc influenţa Divinităţii în lume. Printre primele semne obiec¬ 
tive de intrare în comuniune cu sfera de forţă a unei Zeiţe vor fi 
efectele şi influenţele resimţite spontan de ceilalţi în prezenţa 
noastră. Cu alte cuvinte, vom deveni un focar de calităţi divine şi 
chiar de miracole, care îi vor uimi pe ceilalţi, dar şi pe noi. Vom 
primi astfel dovezi de progres pe calea spirituală. 

Toate acestea vor fi însă posibile numai prin abandonarea 
fiinţei noastre uneia dintre Mamele Divine, cea mai dragă sufletu¬ 
lui, astfel încât să devenim instrumentul său în lume. Acest „aban¬ 
don” nu înseamnă slăbiciune, ci dimpotrivă, aşa cum am spus, o 
forţă mult mai mare de influenţă benefică asupra tuturor. în acest 
caz, „abandonarea” este o expresie pozitivă prin care invocăm 
Zeiţa să ne purifice structurile emoţionale şi mentale, ca să scă¬ 
păm de aspectele urâte din noi înşine. Numai cu acordul nostru 
poate DUMNEZEU să ne purifice lăuntric, indiferent ce cale spi¬ 
rituală am urma, noi răbdând înţelept acţiunea Sa modelatoare. 
Aspirând din toată inima să devenim mai buni, să semănăm cu un 
anume Spirit foarte înalt sau cu mai multe, ne deschidem sufletul 

către energia curată şi atotputernică a Divinităţii. Acesta este sen¬ 
sul abandonării în braţele Zeiţei şi renunţării la „micul eu”. 


COMUNIUNEA CU TOATE ZEIŢELE 

9 

Este posibil să obţinem simultan comuniunea cu mai multe 
Zeiţe sau cu toate, ceea ce ar fi minunat de realizat...! Marile 
Puteri Cosmice Feminine reprezintă esenţa calităţilor Divinităţii 
Supreme, iar scopul final al acestei căi spirituale este unirea cu 
Unicul DUMNEZEU. Dar pentru că DUMNEZEUL Absolut este 
imposibil de imaginat şi greu de atins, din cauza purităţii Sale 
totale, din ordinul Său ni s-au revelat metode ce folosesc Spirite 
înalte mai uşor de abordat cu mintea noastră limitată. Una din 
aceste metode foarte accesibile chiar şi oamenilor moderni, care 
nu au crescut într-o cultură a interiorizării şi contemplaţiei, este 
ştiinţa Maha Viclya. Ea seamănă în multe aspecte cu creştinismul, 
care este o altă variantă minunată oferită nouă de DUMNEZEU 
pentru mântuire. Isus din Nazaret a fost un om răsfăţat de Zeiţe, 
favoritul lor incontestabil. Important este ca oamenii să îl caute pe 
DUMNEZEU pe orice cale li se potriveşte, căci El este ţelul 
suprem al vieţii şi al morţii şi idolul tuturor Spiritelor Superioare... 

Odată ce am obţinut rezonanţa cu o Mamă Divină, şi celelalte 
ne vor oferi favorurile lor. Este ca şi cum am fi intrat într-o fami¬ 
lie iubitoare, unde fiecare soră, verişoară, mătuşă vrea să îşi arate 
afecţiunea faţă de noul membru. Omul înţelept cu adevărat împru¬ 
mută viziunile tuturor Zeiţelor, care sunt de fapt aspecte ale 
DUMNEZEULUI Absolut. Astfel, vorbele şi faptele sale nu pot fi 
prognosticate, nu se încadrează în niciun tipar, ci manifestă liber¬ 
tatea deplină a Spiritului. Uneori se impune o anumită atitudine, 
alteori, cea opusă. Chiar şi Zeiţele pot avea păreri diferite, con¬ 
form specificului fiecăreia, dar în orice moment numai o anumită 
acţiune este mai potrivită cu Voinţa DUMNEZEULUI Suprem. 

Omul înţelept îşi sincronizează voinţa cu cea a Domnului, întru 
perfecţionarea sa fără sfârşit. 

Acţiunea celor 9 Divinităţi se petrece simultan în tot spaţiul, 
direct sau prin spiritele lor slujitoare. Aura lor spirituală este mare 
cât universul. Orice invocare este imediat receptată şi Ele fie se 
deplasează personal fulgerător la locul unde se găseşte devotul 
Lor, fie îşi trimit unele dintre ajutoare, fie doar comunică telepatic 
cu subconştientul omului care îi invocă un favor. Putem să ne 
imaginăm acţiunea acestor Spirite Superioare sub forma unor 
energii colorate, fiecare Zeiţă cu nuanţa proprie, care se amestecă 
şi se separă în permanenţă, păstrându-şi individualitatea. Oamenii 
sunt îmbăiaţi în aceste energii universale colorate, chiar fără să o 
ştie, dar în cazul adevăraţilor devoţi ai Mamei Divine, energia este 
mai puternică, mai densă, mai inteligibilă. Putem să facem analo¬ 
gia cu lumina difuză a unui bec, în situaţia omului comun, spre 
deosebire de lumina laser focalizată şi monocromatică, în cazul 
unui devot. 


METODE PRACTICE DE FUZIUNE CU 
MAMA DIVINĂ 

Există mai multe variante de intrare în rezonanţă cu sfera de 
forţă a uneia sau alteia dintre cele 9 Mari Spirite Divine. Cel mai 
important element, care nu trebuie să lipsească în niciuna dintre 
tehnici, este INTENŢIA fermă de a le contacta, ca şi CREDINŢA 
că vom primi răspuns, intr-un fel sau altul. 

Una dintre metode este privirea îndelungată a yantrei (dese¬ 
nul simbolic) Zeiţei, cu privirea focalizată în mijloc, unde putem 
să ne închipuim că ar fi un punct central. Yantra nu este un simplu 
desen, ci are învestirea unui gen de antenă spirituală către Sfera de 
forţă respectivă. Putem încerca să şi memorăm yantra, pe care să 

o vizualizăm în minte atunci când avem un moment liber şi dorim 
să cerem un ajutor de la Zeiţă. 

Altă metodă este repetarea mantrei, cu glas tare sau în şoaptă. 
Aceasta ne poate ajuta să ne liniştim mintea şi să fim mai receptivi 
la influenţa Mamei Divine. Se poate combina salutar cu prima 
metodă. Dacă nu cunoaştem mantra sau am uitat-o, putem folosi 
chiar numele Zeiţei. 

Mai eficientă ar fi tehnica meditativă în care emitem mental 
mantra respectivă de câteva ori, în continuare încercând să ascul¬ 
tăm cu mintea sunetul subtil al energiei de răspuns din partea Uni¬ 
versului. Energiile astrale au fiecare un sunet specific, iar în mod 
obişnuit sunetele se suprapun, formând un bloc sonor de frecvenţe 
ultrarafinate. Pentru început, trebuie să devenim conştienţi de 
existenţa naturală a acestui grupaj compact de sunete foarte înalte, 
pe care le putem detecta cu auzul interior (nu cu urechea) oricând 
este foarte linişte în cameră (cel mai uşor, noaptea) sau imediat ce 
ne trezim dintr-un somn odihnitor. Este un sunet total diferit de 
acufene - sunete parazite provocate de cauze fizice, cum ar fi o 
presiune sanguină mărită! Putem să-l comparăm cu ţârâitul conti¬ 
nuu şi depărtat a zeci de greieri. Apoi, după apelul telepatic prin 
mantră, să încercăm să amplificăm acest ţiuit interior, prin simpla 
atenţie asupra sa. Este de aşteptat ca noua senzaţie sonoră subtilă, 
mai intensă şi mai distinctă, să fie provocată de energia Zeiţei 
invocate, odată cu senzaţia de expansiune a fiinţei. Putem spune 
că sunetul interior este o „momeală” a atenţiei noastre, care, odată 
ce este captată, ne poate dilata conştiinţa în acea Sferă energetică, 
oferindu-ne anumite trăiri spirituale inconfundabile. 

O metodă curentă, pe care o putem utiliza în „timpii morţi”, 
este să ne amintim cât mai des de Mama Divină iubită, oriunde 
ne-am afla şi nu ne deranjează nimic (de exemplu, în autobuz sau 
aşteptând la o coadă etc). Să O chemăm mental, aspirând să 
devenim un ecou al Său, ca o coloană de lumină care iradiază cali¬ 
tăţile Divine de jur împrejur, spre binele tuturor! Mama Divină 
iubeşte mult această cale altruistă de adorare a Ei. 

Oricare metodă ar fi utilizată, succesul va veni doar pentru 
cel care dovedeşte încredere, perseverenţă şi aspiraţie spirituală 
sinceră. Beneficiile sunt dincolo de orice imaginaţie pentru cel ce 
va primi Graţia Mamei Divine, el devenind un supraom, adică un 
Om care manifestă calităţi divine pe care le foloseşte în slujba 
semenilor săi. 

Rezonăm instantaneu cu una dintre Mamele Divine în anu¬ 
mite momente speciale. De exemplu, intrăm imediat în sfera de 
forţă a lui: 

Tara - când empatizăm cu suferinţa unui om. 

Bagalamukhi - când admirăm un conducător carismatic. 

Dhumavati - când vedem un om dormind, spiritul său fiind 
plecat într-un alt tărâm misterios. 

Sundari /Kamalatmika - când ne impresionează un om fru¬ 
mos. 

Matangi - când vedem şi ascultăm un poet sau actor inspirat. 

Bhuvaneshwari - când ne informăm din sfera ştiinţei. 

Kali - când vedem un cadavru. 

Chinnamasta - când asistăm la un act de eroism. 

Bhairavi - când vedem un ascet autentic. 

Aceasta va fi şi ordinea în care vom prezenta detaliat, în cele 
ce urmează, cele 9 Mari Puteri Cosmice feminine. 

Este recomandabil să vă pregătiţi o stare de receptivitate spi¬ 
rituală maximă, de sacralitate, respect şi admiraţie! Nu uitaţi că 
yantrele sunt, de fapt, nişte icoane sfinte, iar mantrele, nişte rugă¬ 
ciuni! 

Mantra Zeiţei TARA este: AUM 

9 

în mod tradiţional, TARA este cunoscută drept o Zeiţă bine¬ 
voitoare, plină de duioşie, care îi ajută pe oamenii credincioşi în 
puterea lui DUMNEZEU să treacă peste diverse obstacole în 
viaţă. Cunoscută în China sub numele de Zeiţa compasiunii Quan- 
Yin, Ea este atât Salvatoarea spirituală, cât şi din situaţii critice. 

Mantra lui TARA, AUM, este sunetul primordial, logosul 
divin, care porneşte procesul creator al lumii la dorinţa Creatoru¬ 
lui. Marea Putere TARA ne poate duce în sens invers, de la creaţie 
spre Creator, cu acest vehicul subtil, mantra AUM. De aceea, 
Graţia esenţială a acestei Zeiţe se va manifesta ca iluminare spiri¬ 
tuală şi îndepărtarea iluziilor provenite din ignoranţa noastră de 
fiinţe mărginite. 

Puterea universală a lui AUM ne poate ajuta în infinite 
moduri. Se ştie că acest sunet simbolic (uneori notat OM şi având 
dedicat în limba sanscrită grafemul v$>) este adorat de toate tradiţi¬ 
ile yoghine din spaţiul indian şi vecinătăţile sale. AUM este iden¬ 
tificat cu faza de tranziţie dintre sfera Divină nemanifestată şi 
lumea manifestată. De aceea, intrarea în rezonanţă cu AUM ne 
aduce foarte aproape de DUMNEZEU, iar unii chiar îl identifică 
cu Acesta. Acesta ar fi rolul cel mai tainic al Marii Zeiţe TARA, 
Cea care ne conduce spre ţelul vieţii şi al morţii - DUMNEZEU -, 
îndepărtând treptat toate obstacolele din calea aspirantului spiri¬ 
tual. 

Simbolul grafic al sunetului subtil AUM 

TARA este mâna Providenţei în situaţiile limită când ne este 
ameninţată existenţa sau ne lipsesc mijloacele de subzistenţă (de 
exemplu: vindecarea miraculoasă după o boală cronică sau incura¬ 
bilă, salvarea unor persoane care cad de la etaj, gândul de a 

renunţa la sinucidere, pomana din care supravieţuiesc cerşetorii 
etc), într-o expresie sintetică, „evitarea catastrofei”. 

Viaţa este un mare dar de la DUMNEZEU. Datoria omului 
este să reziste vicisitudinilor şi să supravieţuiască cu orice preţ, 
dar sunt şi momente când el poate claca fizic sau psihic. Mai ales 
în aceste clipe critice, Graţia lui TARA ne salvează de la moarte 
sau de la o întorsătură extrem de nefastă, care ne-ar fi făcut viaţa 
un calvar. Acţiunea Zeiţei este întotdeauna discretă, imitând acţiu¬ 
nea legilor naturii. Cu inteligenţă şi intuiţie putem însă să ne dăm 
seama că am fost subiectul unui miracol al supravieţuirii. 

Compasiunea fără limite a lui DUMNEZEU nu înseamnă că 
El ne îngroapă în bani ca să ne facem toate gusturile, ci că ne spri¬ 
jină mai presus de limitele karmice. Clarvăzătorii pot prevedea 
apariţia unor momente de cumpănă în viaţă, când am putea muri, 
paraliza sau avea alte urmări urâte. Un astfel de accident este kar- 
mic, fiindcă poate fi prognozat şi de obicei nu poate fi evitat. Tre¬ 
cerea cu succes peste acest moment greu este Graţia lui TARA, 
care ne oferă o nouă şansă de evoluţie, evitând translatarea noastră 
în lumea spiritelor. 

TARA nu ne fereşte de încercări şi necazuri, care fac parte 
din şcoala vieţii. Dar Ea ne ajută să nu eşuăm total, ci, chiar în 
situaţii „fără ieşire”, primim un ajutor nesperat în ultimul moment 
sau întrezărim o soluţie genială de scăpare. 

Omul care rezonează nativ cu TARA nu doar că primeşte, 
când şi când, un ajutor vital, esenţial, evitând astfel prăpăstiile 
vieţii, dar şi el însuşi manifestă o largă generozitate. De exemplu, 
chiar dacă este sărac, nu va ezita să facă uneori voluntariat social, 
în funcţie de context şi de atitudinea beneficiarilor. Generozitatea 
sa este spontană, din nevoia de a împărtăşi din preaplinul inimii, 
minţii şi corpului său. Atunci când bunele sale intenţii nu sunt 
corect receptate, fiind considerate ca ascunzând cine ştie ce inte¬ 
rese, omul generos se va retrage discret, lăsându-i pe cei pervertiţi 
sufleteşte să creadă în propriile lor scenarii fantasmagorice privind 
motivele bunăvoinţei gratuite, iar el îşi va îndrepta atenţia către 

alte fiinţe care au nevoie de ajutorul său, fără a jigni pe nimeni, 
dar nici permiţând ca binele făcut de el să fie terfelit de oameni 
mânaţi de influenţe demonice. Compasiunea înseamnă empatie şi 
altruism, dar şi grija faţă de propria persoană, un „egoism 
sănătos”. Cui i-ar folosi să-ţi neglijezi nevoile corpului şi sufletu¬ 
lui tău?! 

DUMNEZEU aruncă seminţele binelui, dar ele vor încolţi 
doar pe sol fertil. TARA arată o imensă şi de neoprit compasiune 
pentru fiinţele în dificultate, dar nu va continua să îi ajute decât pe 
cei care dovedesc smerenie şi vor arăta, la rândul lor, generozitate 
faţă de semeni, mai ales când este imperios necesară. „DUMNE¬ 
ZEU este bun, dar are discernământ”, se spune. TARA are o dis¬ 
ponibilitate infinită de ajutor, dar vrea să vadă şi receptivitate spi¬ 
rituală. Cine rămâne împietrit în ego, cine consideră că totul i se 
cuvine, inclusiv miracolul divin, data viitoare va fi lăsat să se des¬ 
curce singur, cu karma, neputinţele şi vulnerabilităţile proprii. 

Se spune că nu sărăceşti dacă dărui cunoaştere, ea multipli- 
cându-se în lume. Cunoaşterea este unul dintre cadourile „gratu¬ 
ite” pe care le putem primi. Graţia lui TARA se poate manifesta 
prin primirea acelor cunoştinţe vitale pentru dezvoltare. De exem¬ 
plu, un fermier poate descoperi „din întâmplare” un loc cu apă cu 
care îşi va iriga culturile, putând astfel supravieţui în condiţii de 
secetă. TARA se manifestă şi prin acele clarificări necesare în eta¬ 
pele cunoaşterii ştiinţifice şi spirituale, atunci când este adunată o 
masă de cunoştinţe amestecate, empirice, neordonate. TARA 
punctează esenţialul şi ne oferă Firul Ariadnei, cu care vom putea 
ieşi din hăţişul ipotezelor fără sfârşit şi incertitudinilor chinui¬ 
toare. Cuvintele cheie ar fi: concizie, claritate, exprimare neambi- 
guă, rigoare în analiză, intuiţii ale savanţilor, argumentaţie filoso¬ 
fică sau religioasă imbatabilă. în budismul tibetan, confruntările 
teologice publice fac parte integrantă din pregătirea religioasă. Se 
spune că cei care înving mereu în astfel de discuţii contradictorii 
au primit graţia Zeiţei TARA: argumentele spirituale convingă¬ 
toare. 

Ar fi un semn de înţelepciune să ne întrebăm: ce rost are 
compasiunea divină? Chiar o merităm? Pentru ce să primim 
„pomana cerească”? Este clar că nu pentru preamărirea Sa, căci 
ajutorul lui TARA este cât se poate de discret, necunoscut şi nere¬ 
vendicat. Viaţa în formă biologică (deci şi păstrarea ei) îi este dată 
Spiritului pentru a-1 şcoli şi a evolua rapid. Pe Pământ, evoluţia 
este mult mai rapidă decât în Cer, de aceea spiritele stau la coadă 
pentru a se încarna într-un nou embrion uman. Acceptând că 
există şi o clasă terminală a acestei „şcoli”, ea s-ar putea defini 
prin cuvintele „iluminare spirituală”. Viaţa continuă, desigur, şi 
după acest eveniment extraordinar, dar omul va suferi o transfor¬ 
mare profundă, trecând de la conştiinţa de ego, liniară şi previzi¬ 
bilă, la viziunea universală şi la înfrăţirea cosmică cu toate fiinţele 
întru DUMNEZEU. Deci scopul ocult al „proniei cereşti” este aju¬ 
tarea fiinţei spre a atinge - mai repede sau mai târziu, conform 
vitezei personale - desăvârşirea spirituală. Moartea nu este văzută 
ca o tragedie, ci doar ca o amânare nedorită a posibilităţilor 
extraordinare de progres oferite de viaţa încarnată. în concluzie, 
mila divină primită în situaţii obişnuite este o expresie a compasi¬ 
unii lui DUMNEZEU pentru fiinţele încă imperfecte, pe care ar 
vrea să le vadă scăpând cât mai curând de suferinţe, să se purifice 
pentru a-I putea sta alături în Preafericire. în fond, TARA ne oferă 
ajutorul pentru perfecţionarea Spiritului, Zeiţa putând fi strâns 
asociată cu disciplinele şi căile spirituale care ajută omul să îl 
cunoască pe DUMNEZEU. 

Făcând o paralelă cu viaţa lui Isus Cristos, TARA s-a mani¬ 
festat evident prin vindecările pe care le făcea Fiul lui DUMNE¬ 
ZEU. El nu i-a scăpat de moarte pe bolnavi, doar le-a prelungit 
viaţa cu câţiva ani. Dar prin prisma miracolului vindecării, Isus i-a 
ajutat să se apropie de DUMNEZEU în acel rest de viaţă. Dacă îi 
lăsa să moară, universul nu s-ar fi sinchisit, ar fi fost „karma lor”, 
cum se spune. Dar Compasiunea Divină a dorit să le grăbească 
evoluţia spirituală în acea viaţă necăjită, care s-a dovedit astfel a fi 
un dar mai mare decât s-ar fi aşteptat. 

TARA le ajută pe toate fiinţele, oricât de mărunte ar fi ele. 
Deseori, chiar şi animalele au parte de ajutorul divin ca să supra¬ 
vieţuiască încă o lună, încă o zi, încă un ceas. Timpul petrecut pe 
Pământ este foarte important pentru progresul spiritului animal, 
care se grăbeşte să ajungă în stadiul superior, uman. Ajutorul pe 
care îl dăm animalelor este modul prin care noi, oamenii, devenim 
instrumentul Compasiunii Divine şi ajutăm aceste spirite începă¬ 
toare să îşi croiască un drum mai bun spre următoarea încarnare. 

Atunci când realmente este singurul lucru care ne mai poate 
salva, TARA ne oferă ajutorul Său imediat; în rest, ne lasă să ne 
manifestăm personalitatea. Nu ne impune nimic, ci doar ar vrea să 
ne poată ajuta cât mai mult. Dar pentru a primi ajutorul Ei mai 
des, ar trebui ca şi noi, la rândul nostru, să dovedim multă bună¬ 
voinţă în relaţiile cu semenii noştri. 

Dacă avem nevoie de DUMNEZEU ca de aer, TARA ne va 
da chiar iluminarea spirituală, căci fără Graţia divină nu putem 
trece peste un anumit nivel de realizare personală. Devotul lui 
TARA va primi de la Ea numeroase dovezi discrete de bună¬ 
voinţă, pe care omul sensibil le va interpreta corect, amplificându- 
şi devoţiunea faţă de marea Sa înţelepciune şi ajutor subtil. Perso¬ 
nalitatea acestuia sa va schimba treptat, cu acceptul său, dovedind 
calităţi divine din ce în ce mai pregnante, eventual şi unele puteri 
paranormale. în schimb, omul orgolios sau care este ahtiat după 
bunurile şi plăcerile materiale nu este favoritul Zeiţei şi invers, 
nici el nu va găsi folositoare prezenţa Acesteia. 

Am putea-0 pune în corespondenţă pe TARA cu acele căi 
spirituale foarte pure, care caută doar iluminarea, realizarea Sine¬ 
lui şi comuniunea cu DUMNEZEU, nu puterile paranormale, 
învăţăturile căii spirituale guvernate de TARA îl ţintesc pe DUM¬ 
NEZEUL Absolut, sunt de cel mai înalt nivel, esenţializate. Cei 
care au primit Graţia iluminării spirituale, vor dori, în deplină 
rezonanţă cu TARA, de a-şi ajuta semenii să ajungă şi ei la Ferici¬ 
rea Supremă. Putem spune că învăţătorii spirituali autentici, cu 
dragoste de oameni, sunt foarte mult influenţaţi de TARA. învăţă- 

torul spiritual aflat în fuziune cu Compasiunea Divină plânge de 
dorul discipolilor merituoşi, care încă rătăcesc prin lume şi nu l-au 
găsit. 

Pentru aspirantul spiritual, AUM este însăşi manifestarea 
Graţiei Divine care ne poate scoate din iluzia lumii, pentru a ne 
revela Adevărul Suprem. AUM nu este doar o noţiune filosofică 
abstractă, greu de conceptualizat şi înţeles. Cu ajutorul lui TARA, 
AUM devine o Persoană Divină binevoitoare. Şi invers, prin man- 
tra AUM, Zeiţa intră în viaţa noastră ca o persoană reală. Intrăm 
într-o relaţie de dragoste cu AUM, unificându-ne inima cu mintea 
(AUM este şi mantra pentru Ajna Chakra). Coborârea minţii în 
inimă, armonizarea raţiunii cu compasiunea divină este descrierea 
procesului inefabil de spiritualizare, de înţelepţire. 

TARA îi ajută pe aspiranţii yoghini ori din diverse religii care 
se mulţumesc cu un trai simplu şi decent, fără pretenţii materiale 
exagerate, dar foarte preocupaţi de purificare şi evoluţia lor spiri¬ 
tuală. Graţia Zeiţei se manifestă prin asigurarea lor cu strictul 
necesar, cerându-le în schimb devotament pentru Divinitate şi sin¬ 
ceritate pe calea spirituală pe care şi-au ales-o. Prin urmare, 
mănăstirile, peşterile şi ashramurile din toată lumea în care se 
retrag aspiranţii pentru a se apropia de DUMNEZEU, sunt prote¬ 
jate de TARA, cu condiţia ca ele să fie locuite de oameni dedicaţi 
apropierii lor de Spirit, nu din alte motive lumeşti. 

Iubirea de aproapele, propovăduită de Isus, poate fi înţeleasă 
ca şi Compasiunea Divină care înţelege dificultăţile prin care trec 
oamenii, supuşi la permanente griji şi tracasări existenţiale. E 
nevoie de o viziune superioară ca să le intuim Spiritul ascuns sub 
încruntarea feţei suferinde, acel Spirit pitulat intr-un colţ al inimii 
lor, sensibil şi deseori neputincios în a se opune păcatelor omului, 
dar plin de aspiraţie spre DUMNEZEU... Privind orice om ca pe o 
expresie exterioară a unei impuls divin spre autoperfecţionare, 
atunci el poate deveni obiectul iubirii noastre divine! Iubirea faţă 
de semeni poate fi dobândită prin Graţia lui TARA, căci acesta 
este felul său de a iubi creaturile, cu bunele şi relele lor, de la un 

nivel superior, etern, înţelept - prin „aducerea minţii în inimă”, 
păstrându-ne lucizi, dar duioşi. 

Compasiunea Divină îmbracă două aspecte, unul pasiv, iar 
celălalt activ. Cel pasiv se referă la mila resimţită în faţa lipsurilor 
şi suferinţelor altor fiinţe. Cel activ se referă la bucuria de a vedea 
că fiinţele trăiesc în lume, avansând către DUMNEZEU, dorindu- 
le să fie fericite pe acest drum. Cu alte cuvinte, Compasiunea şi 
Iubirea Divină sunt cele două faţete ale aceleiaşi monede. Pe cât 
de mult regretă DUMNEZEU suferinţele din lume, la fel de mult 
încurajează El spiritele să se încarneze pe acest tărâm al durerii. 
Viaţa pământească are un rol bine stabilit în evoluţia spiritelor şi 
ea este ocrotită de către TARA, ca o etapă foarte importantă pe 
drumul către perfecţiune. Prin urmare, Compasiunea Divină este, 
în esenţă, o constantă viziune pozitivă şi încurajatoare a vieţii bio¬ 
logice, ea intervenind ocazional sub forma providenţei, proniei 
cereşti, milei... 

«Nicio altă Mare Zeiţă nu acordă atât de rapid un număr 
atât de mare de favoruri celui care i-a câştigat simpatia», pro¬ 
clamă Maha Viclya despre TARA. Şi nu sunt vorbe goale! De 
exemplu, cele 40 de simboluri ale sistemului Violet Flame Reiki 
au fost revelate de Zeiţă în anul 2000 unui medium şi maestru 
Reiki occidental, pentru a fi de folos terapeuţilor în vindecări. 


Marea Putere Cosmică BAGALAMUKHI 

Zeiţa autorităţii şi încremenirii 

La modul abstract, influenţa Marii Zeiţe BAGALAMUKHI 
se referă la oprirea temporară a unei acţiuni sau proces, pentru a se 
acumula energie care va fi manifestată ulterior, amplificată. O 



Cele 9 Maha Vidya 


31 


imagine sugestivă poate fi un baraj hidrotehnic, care opreşte apele 
în scopul de a le folosi forţa colosală într-un scop util. 

In om, influenţa lui BAGALAMUKHI se recunoaşte prin 
faptul de a nu reacţiona lăuntric la ceea ce ne deranjează, cum ar fi 
o jignire, dovedind autostăpânire de moment. A amâna reacţia 
instinctivă, impulsul de moment este o dovadă a omului civilizat. 
Nu este ezitare, indecizie, ci o scurtă aşteptare, pentru a se acu¬ 
mula fapte, indicii care să ne confirme decizia şi acţiunea corectă. 
Nu este inerţie, ci aşteptare tensionată şi autocontrol. Este o retra¬ 
gere temporară pe poziţia observatorului atent, reculegerea dinain¬ 
tea acţiunii juste. 

Din punctul de vedere al neuroştiinţelor, controlul eficient al 
reacţiilor emoţionale se datorează funcţionării lobilor cerebrali 
prefrontali (din dreptul frunţii), care la om sunt foarte măriţi ca 
volum faţă de alte primate. Mai exact, s-a descoperit că emoţiile 
negative (cum ar fi mânia, tristeţea etc) sunt prezente când nucleul 
amigdalian este foarte activ, iar emoţiile pozitive (compasiunea, 
bunăvoinţa etc) sunt prezente când se activează lobul prefrontal 
stâng (ce diminuează totodată şi activitatea nucleului amigdalian). 

Carisma este o calitate personală, care, în cazurile fericite, 
este dată de rezonanţa cu sfera de forţă a Zeiţei BAGALA- 
MUKHI. O putem asocia, de exemplu, cu discursurile fascinante, 
cu impact paralizant asupra auditoriului, căruia îi suspendă tempo¬ 
rar capacitatea de opoziţie. La fel de bine poate fi folosită şi pen¬ 
tru a învinge împotrivirea unor duşmani, convingându-i - prin 
vorbe, dar mai ales prin puterea hipnotică - să oprească acţiunea 
ostilă încă înainte de a o începe. în general, putem spune că Graţia 
Zeiţei se manifestă prin blocarea reacţiilor de moment ale duşma¬ 
nilor, timp suficient pentru a ne face scăpaţi. Poate oferi un real 
ajutor militarilor special antrenaţi pentru acţiuni de comando sau 
spionaj. Tehnica marţială pacifistă Aikido foloseşte concepte 
inspirate din filosofia Zeiţei, cum ar fi deturnarea atacului, nu 
opunerea făţişă. 

Yantra Zeiţei BAGALAMUKHI 


Mantra Zeiţei BAGALAMUKHI este: HLRIIM 

9 


Hipnotizatorii de forţă, cei dotaţi nativ cu o mare putere de 
influenţare şi sugestie asupra celorlalţi, sunt favorizaţi de BAGA- 
LAMUKHI. Ei îşi pot impune propria realitate în faţa realităţii 
altora. De fapt, fiecare om vede realitatea în felul său, specific 
minţii sale, aşa că din punct de vedere spiritual, orice perspectivă 

personală se bazează pe o „iluzie optică” (sanscr., maya). în căile 
spirituale se pune accent pe „de-hipnotizarea” adeptului, astfel ca 
el să nu mai perceapă realitatea filtrată de impresiile subconşti- 
ente, adunate de-a lungul mileniilor de reîncarnări, ci să vadă 
lucrurile într-un mod proaspăt, nedeformat de prejudecăţi (sanscr., 
vasanas ) sau de părerile celorlalţi. în acest spectru al funcţionării 
mentale corecte, oprirea propriilor gânduri, atât de căutată în teh¬ 
nicile meditative avansate, poate fi obţinută prin Graţia Zeiţei, 
care stopează temporar cursul natural al fluxului mental. Definiţia 
realizării supreme în raja-yoga, conform lui Patanjali, este chiar 
„oprirea fluctuaţiilor mentale”. Marea Putere Cosmică BAGALA- 
MUKHI ne poate conferi controlul real asupra tuturor acţiunilor, 
emoţiilor şi gândurilor noastre. O tehnică binecunoscută este ca, 
atunci când ne enervăm, să începem să numărăm lent până la 10 
înainte de a acţiona. în acest interval de timp, redevenim lucizi, 
punându-ne emoţiile distructive sub control. O altă tehnică simplă 
ne propune ca, în mijlocul activităţilor noastre acaparatoare, pre¬ 
sante, să ne abatem câteva clipe atenţia de la obiectul muncii, res¬ 
pirând profund cu ochii închişi, pentru a ne aminti că suntem 
fiinţe spirituale, nu doar nişte roboţei. In general, ne putem ampli¬ 
fica puterea de autocontrol, de autoritate asupra corpului şi minţii, 
prin apelul plin de credinţă către Marea Zeiţă. 

BAGALAMUKHI stăpâneşte energiile şi le eliberează perio¬ 
dic, exact aşa cum acţionează şi conducătorii maselor. Aceştia ţin 
în frâu destinele şi imboldurile deseori divergente ale societăţii, 
prin pârghiile de forţă, dar şi prin diplomaţie. Prin urmare, Zeiţa 
este favorabilă conducătorilor, şefilor, autorităţilor. Marea Zeitate 
are grijă de lideri, cu Ea rezonând nativ cei având „vână de condu¬ 
cători”. Aceştia ar trebui să ştie că nu le este de ajuns talentul de a 
subordona voinţa celor din jur, ci un lider adevărat are nevoie şi 
de sfetnici competenţi, de un fler psihologic de a-şi înţelege subal¬ 
ternii, ca şi de evitarea exceselor paranoide. înţelepciunea oferită 
de Zeiţă este foarte trebuitoare celor care ajung în funcţii de con¬ 
ducere. 

Despre BAGALAMUKHI există destul de puţine repere 
bibliografice, ceea ce ne duce cu gândul la caracterul său relativ 
secretos. Tot legat de noţiunea de „secret”, se ştie că orice condu¬ 
cător deţine nişte taine prin care este puternic în faţa rivalilor sau 
subordonaţilor. 

Oprirea de la cunoaştere atunci când se impune acest lucru, 
amânarea apariţiei şi răspândirii unor cunoştinţe până când oame¬ 
nii devin capabili să le înţeleagă şi să le utilizeze înţelept (ezote¬ 
rismul) este acţiunea Ei. Se spune că „ştiinţa fără conştiinţă este 
ruina sufletului”, prin aceasta înţelegând că uneori cunoaşterea 
poate deveni o povară insuportabilă atunci când oamenii capătă 
mai multă putere decât pot controla. Mai întâi de toate, persoanele 
care duc greul deciziilor majore ar trebui să fie iniţiaţi în tehnici 
de autocontrol şi de folosire a intuiţiei şi credinţei în Divinitate. 
Pentru ca planeta să devină un paradis pentru toţi locuitorii săi, ar 
trebui ca liderii să fie introduşi în Ştiinţa Spirituală, iar atunci 
numeroase cunoştinţe cu totul inedite ar putea fi scoase de la 
„secret”, făcând viaţa oamenilor mult mai uşoară şi mai plăcută, 
fără pericolul de a fi utilizate în scopuri meschine şi periculoase 
pentru ceilalţi. Cei care consideră că, în general, „mărgăritarele nu 
trebuie date la porci”, adepţii secretizării informaţiilor, rezonează 
cu BAGALAMUKHI. Activitatea serviciilor secrete este apro¬ 
piată de concepţia Zeiţei. însă tot Ea poate decide că a sosit 
momentul pentru diverse deconspirări sau revelaţii şi atunci un val 
de informaţii noi, uneori cruciale, se revarsă în lume, schimbând 
concepţii sociale şi prejudecăţi istorice. 

Conservarea ecosistemelor în parametrii lor naturali este o 
luptă continuă a ecologiştilor care doresc salvarea habitatelor de la 
extincţie. Amânarea pe termen nedefinit a exploatării lor sălbatice 
este o expresie a Graţiei lui BAGALAMUKHI. In general, institu¬ 
ţiile şi tendinţele conservatoare din societate au rolul lor bine defi¬ 
nit în păstrarea cuceririlor politice, economice şi culturale ale 
antecesorilor noştri, ele fiind sub influenţa lui BAGALAMUKHI. 

Sunt relatate cazuri când mari Maeştri (de exemplu, Parama- 
hamsa Yogananda) au invocat Graţia Divină pentru a opri o ploaie 
puternică, căzută dintr-un cer complet acoperit de nori groşi. 
Miracolul s-a şi întâmplat la scurt timp, cel puţin în perimetrul în 
care ei se aflau, unde s-a creat o breşă în plafonul de nori. Este un 
exemplu de angrenare a forţelor Zeiţei BAGALAMUKHI, prin 
controlul elementelor naturii. 

Episodul biblic cel mai reprezentativ pentru puterea Mamei 
Divine BAGALAMUKHI este cel în care Marea Roşie a fost tra¬ 
versată de Moise şi poporul său. Se povesteşte că marea a fost 
despicată în dreptul unei strâmtori, ridicându-se două mari ziduri 
de apă, printre care au trecut circa un milion de oameni, după care 
marea s-a prăvălit peste oştile faraonului. Este interesant că, 
recent, au fost descoperite dovezi arheologice în sprijinul acestei 
întâmplări incredibile, puse de unii specialişti pe seama „chivotu¬ 
lui legământului”. Acesta era în realitate un generator de energii 
colosale, deocamdată necunoscut ştiinţei moderne, purtat cu sfin¬ 
ţenie de poporul ieşit din robie. Acelaşi chivot a mai fost folosit şi 
când urmaşul lui Moise a despicat apele învolburate ale Iordanu¬ 
lui, ca mai apoi, cu acelaşi dispozitiv, să fie dărâmate zidurile 
cetăţii Ierihon. Marele Templu din Ierusalim a fost construit cu 
scopul principal de a adăposti acest dispozitiv miraculos. Se poate 
ca chivotul să se afle sub protecţia Zeiţei BAGALAMUKHI, 
motiv pentru care încă este ţinut bine ascuns, cel mai probabil 
într-o mănăstire coptă din Etiopia. 

Atunci când suntem într-una din situaţiile menţionate în des¬ 
crierile de mai sus, putem invoca, plini de credinţă, Graţia Marii 
Puteri Cosmice BAGALAMUKHI. Poporul care îşi doreşte con¬ 
ducători vrednici de încredere poate apela la sprijinul Marii Zeiţe 
pentru a ridica lideri carismatici, iubitor de oamenii, destoinici. De 
asemenea, liderii deja existenţi pot beneficia, chiar fără să-şi dea 
seama, de sprijinul susţinut al Zeiţei dacă este invocat de iniţiaţi, 
dar numai în beneficiul poporului, nu pentru interese personale. 

Marea Putere Cosmică DHUMAVATI 

Zeiţa continuităţii conştiinţei şi a karmei 

DHUMAVATI este Mama Divină a continuităţii conştiinţei 
după moarte şi a reîntrupării, conform karmei fiecărui spirit. Ea se 
ocupă de spiritele recent destrupate, dar şi de alegerea viitoarei 
reîncarnări pentru ele, în acord cu zestrea karmică şi dorinţa lor de 
evoluţie. 

Putem pune această Zeiţă în corelaţie cu tot ceea ce ţine de un 
eveniment existenţial radical: MOARTEA ca experienţă pozitivă, 
experienţe în preajma morţii (engl., Near-Death Experience), 
somnul (în care Spiritul iese din corp în fiecare noapte), visul 
lucid, experienţe spontane de ieşire din corp (engl., Out-of-Body 
Experience ), în general orice trăiri personale care ne dezvăluie pe 
neaşteptate lumi invizibile, o realitate total diferită, dar plină de o 
viaţă mai înaltă. Aceste experienţe profunde ne revoluţionează 
complet viziunea asupra existenţei noastre terestre limitate. Ne 
diminuează considerabil ego-ul, astfel devenind mai smeriţi şi mai 
supuşi comandamentelor divine, mai detaşaţi de interesele mes¬ 
chine, mai răbdători, toleranţi, înţelepţi. Ceea ce numim „stări 
modificate de conştiinţă”, accesul la o lume paralelă, o realitate 
superioară, care ne schimbă instantaneu şi definitiv concepţia 
materialistă despre viaţă, sunt daruri ale lui DHUMAVATI. în 
cazuri excepţionale, Graţia Mamei Divine se poate manifesta şi ca 
o permanentizare a ieşirilor din corp pe timpul nopţii, la limită 
putându-ne păstra continuitatea conştiinţei 24 de ore din 24. 

Marea Zeiţă DHUMAVATI este responsabilă şi de experien¬ 
ţele karmice neplăcute care ne sunt prescrise şi de care nu putem 
scăpa, prin legea cauzei şi efectelor (sărăcia, boala cronică, umili¬ 
rea, singurătatea, pierderea, tristeţea etc). Aceste suferinţe sunt 
destinate purificării Spiritului de reziduurile care îl împiedică să 
urce în rang spiritual, spre DUMNEZEU. Suferinţele karmice sunt 

aduse la îndeplinire prin grija lui DHUMAVATI, ceea ce o face 
mai puţin plăcută celor ce nu înţeleg necesitatea arderii karmei. 

Din perspectiva Zeiţei, viaţa spiritului este una singură, dusă 
alternativ când în lumea oamenilor, când în lumea spiritelor libere. 
De aici vine numele de „Zeiţa continuităţii conştiinţei”. Karma 
este elementul dureros care ne împinge de colo-colo, dintr-o lume 
într-alta. KARMELA este un alt nume pe care îl poartă Zeiţa. 



Yantra Zeiţei DHUMAVATI 


Mantra Zeiţei DHUMAVATI este: DHUM 

Prin rezonanţa cu înţelepciunea acestei Zeiţe Cosmice ne 
vom subordona mai uşor ego-ul în faţa intereselor Spiritului ce ne 
dă viaţă, care aspiră intens la evoluţie şi desăvârşire. Vom culisa 
de la personal spre transpersonal, de la micul ego către personali¬ 
tatea universală a Spiritului. Dhumavati ne poate ajuta în depăşi¬ 
rea cu succes a momentului critic de vid total fără gânduri, o stare 
inevitabilă atunci când medităm la Şinele Suprem. 

Cei cărora un clarvăzător cu har le dezvăluie vieţile lor ante¬ 
rioare şi influenţa acestora asupra vieţii actuale se poate spune că 
au intrat în Graţiile lui DHUMAVATI. Iar pentru a înţelege mai 
bine modul cum se clădeşte personalitatea Spiritului în milenii de 
nenumărate reîncarnări, din acumularea şi alăturarea multor 
suflete şi experienţe terestre, este bine ca ei să invoce cu ardoare 
Graţia acestei Zeiţe, care să le faciliteze aranjarea acestor informa¬ 
ţii tainice în puzzle-ul destinului cosmic al Spiritului. în cadrul 
studiului karmei nu doar ne împăcăm cu trecutul, ci primim şi 
sugestii de acţiune înţeleaptă, astfel încât să minimizăm şi chiar să 
evităm suferinţele karmice gata să dea rod. înţeleptul va acţiona în 
sensul contrar păcatelor ancestrale, astfel neutralizându-le. în 
această sforţare contra obişnuinţelor şi dorinţelor egotice trebuie 
invocat sprijinul lui DHUMAVATI. Ea deţine puterea şi responsa¬ 
bilitatea divină de a declanşa pedepsele karmice sau dimpotrivă, 
amânarea şi chiar anularea lor, în cazul în care omul s-a purificat 
suficient de păcate. 

Iată un exemplu: la întrupare, un băiat poate primi destinul de 
a deveni medic, din cauza păcatelor de moarte ale omului în care 
s-a încarnat Spiritul său într-o viaţă anterioară, când a ucis mulţi 
semeni. Lui însă acum nu-i place vederea sângelui, aşa că va 
alege, să spunem, meseria de inginer. Este o decizie majoră, care 
îi va putea provoca neîmpliniri profesionale, dar şi alte suferinţe 
fizice de neînţeles. Arderea karmei ar fi fost mult mai uşoară dacă 
ar fi salvat vieţi, fiind medic, decât acum, când suportă diverse 
suferinţe. Primind Graţia lui DHUMAVATI, prin cunoaşterea sur¬ 
selor de conflict interior, revelate de un clarvăzător cu har, acest 

om se poate reorienta, într-un mod sau altul, către profesia predes¬ 
tinată, pe care a neglijat-o. Ar putea să urmeze cursuri de terapii 
complementare, sau să proiecteze aparate medicale, sau să se 
căsătorească cu o doctoriţă etc. De multe ori, viaţa îi loveşte cu 
duritate pe cei care nu îşi aleg meseria predestinată. Au parte de 
multe obstacole şi deziluzii la locul de muncă, iar deseori se decid 
pentru a se reprofila. Alt exemplu: cineva care trebuia să devină 
medic poate fi lovit de o boală cronică, ce îl va obliga să ia contact 
zilnic cu medicina. Un sfat competent venit la momentul potrivit 
ne poate orienta către direcţia destinului dorită de Spiritul nostru 
şi, desigur, supervizată de DHUMAVATI, ochiul atent al karmei 
şi al dharmei... 

Oamenii care sunt cuprinşi de supărări pot câştiga seninătate 
în faţa sorţii invocând puterea Marii Zeiţe DHUMAVATI. Ea îi 
poate ajuta să vadă partea plină a paharului, oportunităţile care se 
ivesc odată cu această durere, să depisteze defectele personale 
care i-au condus spre acest deznodământ nefericit şi, în final, să 
accepte cu resemnare ceea ce le este dat să suporte. 

Să asişti la moartea unui om sau, mai grav, la moartea unei 
fiinţe dragi, îţi provoacă un stres imens, dar şi o mare uimire. în 
ciuda durerii sufleteşti, poţi resimţi în paralel o senzaţie stranie, de 
detaşare de trăirile egotice şi de împăcare cu noua situaţie ireversi¬ 
bilă. De cele mai multe ori, suntem ajutaţi de forţele cereşti să 
depăşim trauma umană primind nişte intuiţii despre viaţa care 
continuă dincolo de moarte. Unii oameni nu se gândesc la cele 
spirituale decât în astfel de momente tragice. DHUMAVATI este 
pentru ei un ajutor real, arătându-le intuitiv că există un Sine mai 
înalt care observă tăcut şi detaşat aceste schimbări radicale şi tul¬ 
burătoare, care pot elibera sufletul de nişte apăsări şi temeri 
nemărturisite sau chiar neştiute. Moartea fizică aduce o naştere în 
spaţiul spiritual. 

Putem lega de DHUMAVATI şi acele tehnici psihologice 
dure în care, de exemplu, pentru a scăpa de o fobie, pacientul este 
pus, într-un mediu controlat şi sub supraveghere medicală, să se 

confrunte cu obiectul fobiei sale, trăind toată spaima de care este 
în stare, până când omul îşi consumă toată energia fricii, în final 
redevenind liber de acea angoasă care îl chinuise ani de zile. 

Şedinţele de hipnoză profundă, în care terapeutul intră în dia¬ 
log cu o instanţă superioară, diferită de conştiinţa obişnuită a cli¬ 
entului său, cu Şinele profund, sunt un sprijin din partea lui DHU- 
MAVATI. Descoperirile făcute în această stare de conştiinţă 
modificată pot rezolva multe probleme psihologice, fiind o 
metodă rapidă de ardere a karmei (ne referim la karma care devine 
inutilă din momentul în care omul se transformă radical în mai 
bine, ca urmare a acestui experiment spiritual). 

Dacă ne putem împrieteni cu suferinţele, obstacolele, frustră¬ 
rile noastre şi le vom privi ca învăţători ce ne ajută să fim mai 
înţelepţi, atunci vom şti că am intrat în graţiile Zeiţei. 

Cum ia naştere karma? Viaţa în formă umană creează auto¬ 
mat karmă fizică, care în general are nevoie de o ispăşire fizică. în 
înţelepciunea budistă, cele 3 surse ale nefericirii omului sunt: 1) 
iluzia, ignoranţa; 2) ataşamentul şi aversiunea; 3) dorinţa. Urmă¬ 
rile karmice diferă şi ele în funcţie de implicarea uneia sau alteia 
dintre aceste caracteristici umane fundamentale. Să folosim un 
exemplu: 

1) Poţi ucide un gândac călcându-1 din neatenţie. Karma 
rezultată este minimă. 2) Poţi ucide un gândac fiindcă ţi-e teamă 
sau scârbă de el. Karma este medie. 3) Poţi ucide un gândac pen¬ 
tru a-1 chinui, a-i provoca suferinţă. Karma este maximă. 

Aversiunea (ca şi atracţia) este un produs al subconştientului 
nostru, ca urmare a experienţelor anterioare trăite sau închipuite, 
în schimb, dorinţa are o sursă conştientă, uneori chiar de la nivel 
spiritual (în acest caz, influenţa unui spirit malefic). Este evidentă 
importanţa karmică a intenţiei , gradată ca 1. lipsă de conştienţă, 2. 
semi-conştienţă, 3. conştienţă deplină. Putem considera că anima¬ 
lele îşi fac o karmă mai mică din cauză că factorul conştient este 
mai redus la ele. 

După marele raja-yoghin Patanjali, există 5 obstacole pe care 
le întâmpină omul dedicat căutării perfecţionării şi obţinerii ilumi¬ 
nării spirituale. Ele trebuie eliminate pe rând, cu un efort constant. 
Acestea sunt: ignoranţa spirituală, egoismul separator, ataşamen¬ 
tul, repulsia şi dorinţa de a trăi (instinctul de conservare a trupu¬ 
lui). Ultimul este şi cel mai greu de îndepărtat, chiar şi de către 
marii înţelepţi şi maeştri spirituali. Totuşi, acesta poate fi instanta¬ 
neu depăşit prin Graţia Mamei Divine DHUMAVATI, prin reve¬ 
larea directă a faptului că spiritul poate exista fără trup. Astfel şi 
celelalte obstacole vor dispare uşor, firesc, aproape fără efort. Per¬ 
soanele care au avut o experienţă în preajma morţii mărturisesc că 
nu voiau să se întoarcă în trup, dar au fost obligate cumva să o 
facă. Odată ce ai văzut frumuseţea vieţii fără trup fizic, nu te vei 
mai agăţa cu disperare de această viaţă corporală penibilă. 

Vârsta senectuţii stă sub semnul lui DHUMAVATI, fiind 
ultima linie dreaptă în cursa spre moarte. Omul bătrân este slăbit, 
bolnav, marginalizat şi, prin urmare, plăcerile vieţii îi sunt treptat 
reduse, lăsându-i opţiunea să se gândească mai profund la ce îl 
aşteaptă după teribilul eveniment. Imaginea arhetipală a înţeleptu¬ 
lui este bătrânul care conştientizează iminenţa morţii corpului 
fizic. Ea ne face să fim mai toleranţi, mai corecţi, mai generoşi. 
Astfel, unele excese de caracter ne sunt estompate şi tindem să 
fim mai puţin păcătoşi, în vederea purificării sufleteşti dinaintea 
întâlnirii cu DUMNEZEU. Nu întâmplător, imaginea simbolică a 
Zeiţei DHUMAVATI este o văduvă bătrână, simbol al singurătăţii 
şi suferinţelor vârstei înaintate. Sigur că efectele karmice ne înso¬ 
ţesc toată viaţa, uneori chiar din pruncie, dar la bătrâneţe proble¬ 
mele fizice par a nu mai avea alt leac decât trecerea în lumea de 
dincolo. Suntem forţaţi de legile naturii să reflectăm intens la 
chestiunea sufletului şi a nemuririi sale, deci evoluăm spiritual 
vrând-nevrând. Nu toţi, poate, ci doar cei care acceptăm înţelepci¬ 
unea pe care Mama Divină DHUMAVATI ne-o şopteşte atunci 
când arătăm receptivitate spirituală... 

Marea Putere Cosmică TRIPURA SUNDARI 
Zeiţa frumuseţii şi armoniei 



Yantra Zeiţei TRIPURA SUNDARI 

Mantra Zeiţei TRIPURA SUNDARI este: KLIM 

9 

A fi frumos înseamnă a avea o formă armonioasă . A fi bun 
înseamnă a avea un fond armonios . A fi adevărat înseamnă a 
avea o formă în armonie cu fondul . Iată demonstraţia simplă că 
Binele, Frumosul şi Adevărul au o sursă comună, fiind una cu 

Armonia Divină. Acestea nu sunt convenţii artificiale, mode trecă¬ 
toare sau interese de moment. DUMNEZEU ne oferă libertatea de 
a acţiona, dar nu oricum, ci în armonie cu Legile Creaţiei. Liberta¬ 
tea Divină nu este haotică, ci respectă şi satisface interesele tutu¬ 
ror, atât cele individuale, cât şi cele universale. DUMNEZEU ţine 
cont de tot şi toate, nu neglijează nimic şi pe nimeni, atât de înţe¬ 
lepte sunt intenţiile şi acţiunile Sale. 

în primă instanţă, armonia este cel mai uşor vizibilă în frumu¬ 
seţea obiectelor, oamenilor şi a naturii. Contemplarea frumuseţii 
naturii este un mod accesibil de a fuziona cu sfera de forţă a lui 
TRIPURA SUNDARI. în acest proces de admiraţie a armoniei 
naturii, mintea se opreşte, iar cunoaşterea este i-mediată, intuitivă, 
nu discursivă precum cea ştiinţifică. Un apus de soare, întinderea 
mării, măreţia munţilor, rafinamentul detaliilor florilor, culorile 
vii ale animalelor, o pajişte plină de flori multicolore, ciripitul 
păsărilor şi multe alte aspecte pe care le-am trăit în natură sunt 
toate rezonanţe cu Mama Divină cea minunată, „Sundari”. Celă¬ 
lalt nume, „Tri-pura”, semnifică cele trei lumi în care acţionează 
Zeiţa (fizică, astrală, mentalo-cauzală), adică întregul Cosmos. 

Este şi mesajul artei adevărate, cea care ne taie răsuflarea şi ne 
duce pe aripile frumuseţii transpuse în capodopere. în arta occi¬ 
dentală, stilul poate cel mai caracteristic lui TRIPURA SUNDARI 
ar fi cel baroc - abundent, armonios, impresionant. 

Orchestrele formate din diverşi muzicieni reuşesc să se coor¬ 
doneze perfect pentru a scoate rezultatul minunat al armoniei 
sonore. O notă greşită sau pierderea ritmului pot transforma totul 
într-un dezastru. Pentru oricine, muzica este un mijloc facil de a 
înţelege conceptul de frumuseţe, armonie şi cum colaborarea din¬ 
tre oameni poate avea efecte incredibile, chiar miraculoase. Nu 
orice melodie rezonează cu legile armoniei divine, ci doar atunci 
când autorul şi interpretul sunt ei înşişi racordaţi la sursa frumuse¬ 
ţii universale, ceea ce îndeobşte numim „talent”. 

Artele plastice necesită, în general, o pregătire de specialitate 
pentru a putea remarca frumuseţea sau lipsa de armonie a unei 
picturi, sculpturi, arhitecturi etc. Aici ajungem la o problemă 
intens dezbătută de-a lungul vremii şi încă netranşată. Există oare 
o frumuseţe absolută, atemporală, care poate fi remarcată de ori¬ 
cine, sau frumuseţea „este în ochii privitorului”, care are nevoie 
de educaţie culturală pentru a o recepta? Credem că adevărul este 
la mijloc, existând dovezi pentru ambele ipoteze. Pentru prima 
variantă aducem ca sprijin numărul FI, sau secţiunea de aur, cum 
este cunoscută în artele plastice, fiind acel raport optim şi armo¬ 
nios dintre două mărimi, la care se ajunge chiar şi prin statistici 
psihologice. De asemenea, se ştie că armoniile muzicale sunt 
modelate în ascuns de legile obiective ale matematicii. Pe de altă 
parte, este evident că receptivitatea la frumos este mai dezvoltată 
în persoanele care sunt familiarizate cu tehnica artistică respectivă 
şi având o educaţie culturală. 

Frumuseţea chipului uman este un atu pentru purtătorul ei. Ea 
sugerează privitorilor că poate avea încredere în el (deşi în unele 
cazuri se poate păcăli). Se spune că adevărata frumuseţe iradiază 
din interior. Un caracter puternic, moral, nobil este minunat şi 
magnetizant. Există unele persoane aparent urâte, dar frumuseţea 
lor lăuntrică îi fascinează pe cei care ajung să le cunoască mai de 
aproape. TRIPURA SUNDARI îi încurajează pe cei buni, credin¬ 
cioşi în puterea nemăsurată a lui DUMNEZEU, să nu îşi ascundă 
frumuseţea morală, ci să fie mândri de ea. Ceilalţi semeni vor 
putea astfel compara lumină lor angelică cu conduita hâdă, per¬ 
versă, rea a unor oameni mânaţi de spirite malefice. 

Armonia nu este de găsit doar în natură, ci şi între oameni. 
TRIPURA SUNDARI ne îndeamnă la înţelegere între semeni, 
astfel încât fiecare să aibă ce are nevoie. Pentru ca omenirea să fie 
armonioasă ca sistem, are nevoie ca elementele sale, oamenii, să 
fie mulţumiţi, fiecare la locul său. Ţelul suprem al Zeiţei este 
bunăstarea generală, încurajându-i pe cei care fac acţiuni de mece¬ 
nat, filantropice, sponsorizări şi cei care luptă pentru egalitatea în 

şanse şi accesul tuturor la resurse. Abundenţa este naturală, DUM¬ 
NEZEU ne-a dat pe această planetă tot ce ne trebuie pentru a trăi 
cu toţii decent. Dar oamenii - nechibzuiţi şi egoişti, aşa cum îi 
îndeamnă ignoranţa şi demonii să fie - îşi împart resursele inegal 
şi inechitabil, sperând că asta îi va face fericiţi. Realitatea le con¬ 
trazice aşteptările, fiindcă ei nu au acţionat inspirat divin, în armo¬ 
nie cu legile universale. în acest sens, TRIPURA SUNDARI este 
Zeiţa abundenţei, fiindcă ne îndeamnă la pace şi armonie, dorind 
să ne vadă pe toţi fericiţi şi având tot ce ne trebuie. LAKSHMI 
este un alt nume sub care este cunoscută Zeiţa belşugului. 

Matematica are frumuseţea ei pentru cel care o studiază, căci 
este inspirată din planurile înalte ale manifestării, acolo unde gân¬ 
durile creatoare sunt minunate, armonioase, integrate într-un 
ansamblu măreţ. Desenarea manuală a celebrei yantre a lui TRI¬ 
PURA SUNDARI (cunoscută ca SRI YANTRA) este, în sine, o 
iniţiere în conceptul de „armonie”, căci foloseşte la trasare numă¬ 
rul FI, simbolul armoniei geometrice, şi obligă a se ţine cont 
simultan de mai multe condiţii: condiţia ca liniile triunghiurilor să 
se intersecteze câte trei, condiţia ca centrul cercului mare exterior 
să se suprapună cu centrul cercului înscris în triunghiul mic inte¬ 
rior, care în plus ar trebui să fie echilateral. Toate aceste condiţii 
sunt foarte greu de respectat simultan atunci când desenezi yantra 
cu creionul, ducându-ne cu gândul la cât de mare este Inteligenţa 
divină, care urmăreşte clipă de clipă armonia întregului Univers, 
cu miriadele sale de lumi şi fiinţe diverse. în acelaşi timp, este un 
îndemn de a urma şi noi această înţelepciune divină şi să trăim 
echilibrat. 

Contemplând ce este frumos şi ne uimeşte, noi primim bine¬ 
cuvântarea lui TRIPURA SUNDARI. Dacă suntem atenţi şi recep¬ 
tivi, putem remarca frumuseţea în multe detalii înconjurătoare, 
ceea ce ne va înnobila viaţa şi ne va oferi nenumărate clipe de 
fericire. Iată o cale simplă de a fi fericiţi: să fim atenţi şi să admi¬ 
răm frumosul atunci când se iveşte... 

Adevărata frumuseţe ne uimeşte şi ne aduce pentru o clipă 
fericirea divină în suflet. Receptarea frumuseţii, fără excepţie, ne 
face fericiţi măcar o secundă. Frumuseţea este expresia concretă a 
fericirii abstracte, dar ele sunt unite în mod tainic. Unii oameni 
sensibili pur şi simplu leşină în faţa unei capodopere artistice, atât 
de mare este fericirea care le inundă sufletul. Corpul lor nu 
suportă atâta energie beatifică venită dintr-o dată. 

Mama Divină TRIPURA SUNDARI ne ajută să progresăm 
spiritual prin fuziunea noastră repetată cu adevărata fericire. Feri¬ 
cirea este o energie specifică a lui DUMNEZEU, pe care o primim 
în suflet câteodată. Fericirea se deosebeşte de sentimentul de 
bucurie sau mulţumire prin aceea că ea nu are nevoie de nimic 
exterior pentru a se ivi. Nu este nevoie să alergăm după împliniri 
lumeşti sau să obţinem anumite obiecte ca să fim fericiţi. Acesta 
este marele secret: fericirea provine exclusiv din rezonanţa sufle¬ 
tească cu Divinitatea! 

Se spune că „frumuseţea este în ochii privitorului”, ceea ce 
înseamnă că ea este un atribut subiectiv, care poate fi remarcat 
doar de fiinţele care acceptă inspiraţie şi energie de la Divinitate. 
Cei instigaţi spre rău, blocaţi complet faţă de tot ceea ce vine de la 
DUMNEZEU (din păcate, mai există şi astfel de exemplare 
umane, care au chakra Sahasrara aproape închisă!), aceia urăsc 
frumuseţea şi vor să strice armonia lucrurilor. Preocuparea lor 
satanistă este să promoveze hidoşeniile, haosul, răutăţile. Sunt cu 
adevărat blestemaţi să nu poată fi ajutaţi, fiindcă refuză instinctiv 
orice vine de la DUMNEZEUL binelui. 

Activarea intensă a chakrei Sahasrara (aflată deasupra capu¬ 
lui) ne induce starea psihică de armonie, încât orice vedem sau ni 
se întâmplă îşi revelează intuitiv rolul său ascuns. Omul trăieşte în 
lume, dar lumea comună nu mai trăieşte în el, cel puţin nu cu ace¬ 
eaşi intensitate ca înainte. întreg universul este cuprins acum în 
îmbrăţişarea lui. Rezonanţa cu armonia ne face să simţim că ceea 
ce vedem cu ochii fizici nu este tot, că nu trebuie să îi acordăm 
atâta importanţă, deşi merită tot respectul şi grija noastră. Este o 

viziune cu adevărat divină, fiindcă ne ia de pe suflet greutatea pe 
care o au cei care „cred numai în materie”. Acum cu adevărat pri¬ 
mim „credinţa în spirit”. Nu ne mai temem de suferinţă şi nu ne 
mai întristăm din cauza relelor omeneşti, ci ne bucurăm de ceea ce 
este frumos în jur. Simţim că totul este la locul său în această 
lume şi fiecare are ceea ce merită şi are nevoie. Este cu adevărat o 
binecuvântare! 

Frumuseţea formelor este doar o manifestare vizibilă a per¬ 
fecţiunii divine. Formele sunt trecătoare, perisabile, nimic nu 
rezistă trecerii timpului, cu excepţia frumuseţii însăşi, care ira¬ 
diază din spatele formelor. Frumuseţea este un mister care nu 
poate fi dezlegat decât atunci când vom atinge personal viziunea 
perfecţiunii dumnezeieşti. Acolo vom descoperi sursa abstractă a 
tuturor frumuseţilor materializate pe Pământ şi în Cosmos. 

Apostolii, văzând cadavrul unui câine, au întors capul cu dez¬ 
gust. Isus le-a spus: „Dar priviţi ce dinţi frumoşi are!” Aceasta 
este diferenţa de viziune dintre omul obişnuit şi cel iluminat. Pri¬ 
mul vede lucrurile în alb-negru şi se focalizează preponderent pe 
aspectele negative. în schimb, mintea iluminată vede mai ales fru¬ 
museţea şi perfecţiunea naturii, rezonând spontan cu aspectele 
pozitive ale vieţii. 

„Iubirea de semeni” are la temelie iubirea creaţiei minunate a 
Creatorului Suprem, creaţie aflată într-o neîncetată perfecţionare. 
Formele materiei sunt efemere, dar proiectul care le stă la bază 
este etern, de o perfecţiune şi grandoare dincolo de imaginaţie. 
Frumuseţea naturii este un ecou vag al frumuseţii indescriptibile 
fără formă din care emană tot ce este creat, inclusiv omul. Deci, 
poţi iubi omul ca purtător al unei scântei divine, pe care o ai şi tu 
- este viziunea inspirată de Zeiţa Compasiunii, TARA. Şi poţi iubi 
omul ca pe o creatură complexă şi perfectă în detalii, care înnobi¬ 
lează natura, rod al inteligenţei divine - este viziunea Zeiţei Fru¬ 
museţii şi Armoniei. 

Cuvinte cheie ale Zeiţei TRIPURA SUNDARI: Echilibru, 
simetrie, ordine, strălucire, încântare, beatitudine spirituală. 

KAMALATMIKA este un alt nume pentru Zeiţa TRIPURA 
SUNDARI, folosit în altă regiune a Indiei. Iată, mai jos, yantra şi 
mantra care ne conectează cu aceeaşi sferă de forţă a lui TRI¬ 
PURA SUNDARI, numită aici KAMALATMIKA. 



Yantra Zeiţei KAMALATMIKA 

Mantra Zeiţei KAMALATMIKA este: ŞRIM 

Cercetătorii au adunat din toate colţurile subcontinentului 
indian tradiţii religioase referitoare la adorarea unor mari Zeiţe, 
care la numărătoare au rezultat 10. Totuşi, KAMALATMIKA este 
identică în însuşiri cu TRIPURA SUNDARI, deşi provin din regi- 

uni diferite ale Indiei şi au mantre şi yantre diferite. Indiferent 
cum O numim, de fapt este aceeaşi Zeiţă care răspunde apelurilor 
pline de iubire ale celor care o invocă. Prin urmare, Dasha (în san¬ 
scrită, zece) Maha Vidya conţine 9 Mari Puteri Cosmice... Nu veţi 
găsi nicăieri afirmat acest lucm în public, probabil din respect 
pentru clasici, deşi era o concluzie raţională. în general, Ştiinţa 
Spirituală are rolul de pune ordine în tradiţiile religioase, chiar 
dacă prin asta deranjează cutumele sociale şi culturale. 

Un lucru mai puţin ştiut este că Spiritele Superioare pot 
revela diferite yantre, mantre sau metode pentru accesarea ocultă a 
aceluiaşi fenomen subtil sau entitate subtilă, având o libertate 
totală în această privinţă. 


Marea Putere Cosmică MATANGI 

Zeiţa comunicării 

9 

Când a creat multitudinea de fiinţe, DUMNEZEU Unicul le-a 
înzestrat cu darul comunicării între ele. Comunicarea se opune 
singurătăţii, izolării. Comunicarea este liantul universului, modul 
prin care multitudinea tinde către unicitate. 

Formele comunicării sunt nenumărate. în planul terestru fiin¬ 
ţele vii comunică prin gesturi, culorile corpului, mirosuri, sunete 
(configurate semantic). Toate speciile animale au un sistem pro¬ 
priu de comunicare, în lipsa căreia s-ar stinge rapid. Vorbelor, 
omul le-a adăugat scrisul (cuvinte materializate), dar şi limbajul 
artistic, metaforic. 

Pentru că fiinţele nu se reduc la partea materială, ele comu¬ 
nică şi în plan subtil, telepatic, inaudibil. Telepatia este forma de 
comunicare specifică lumii invizibile, astrale, a tuturor spiritelor şi 
a lui DUMNEZEU. Mantrele rostite cu glas tare sau în minte sunt 
de fapt apeluri telepatice către spiritele specifice. Limbajul telepa¬ 
tic universal al spiritelor este mult mai rapid decât vorbirea umană 

şi, dacă ar putea fi transpus în sunete, ar fi similar cu ţârâitul unui 
modem de fax. Traducerea sa în foneme este aproximativă. Man- 
trele doar sugerează un anumit semnal telepatic, cu care nu este 
chiar identic. Gândurile omului sunt mesaje trimise în spaţiu sau 
receptate de acolo, sunt vibraţii care nu stau pe loc, ci ele circulă 
în univers, comunică ceva unui ascultător virtual. 

Gândul, vorbele, cuvintele scrise sunt forme de comunicare 
mental-raţională. Muzica, arta în general, este un limbaj special, 
paralel cu raţiunea, fiind mai aproape de limbajul emoţiilor şi intu¬ 
iţiei. 

MATANGI este Zeiţa care se preocupă de comunicarea efici¬ 
entă sub toate formele. 

Oamenilor le-a dăruit arta elocinţei, arta actorului, muzica 
vocală şi instrumentală. Ea îi sprijină pe cei care trebuie să comu¬ 
nice cunoştinţe sau alte mesaje (profesori, oratori, mediatori, 
actori, poeţi, scriitori, dansatori, regizori de film sau teatru etc). O 
face doar cu cei care comunică lucruri frumoase, morale, nobile, 
înălţătoare, care îl pot apropia pe om de DUMNEZEU. Cu ceilalţi 
„decadenţi” nu are nicio treabă, îi lasă să rostească cuvinte sau 
sunete fără şir, sterile şi chiar respingătoare. 

Calităţile lui MATANGI vizibile în om aproape că se supra¬ 
pun cu cele ale chakrei Vishuddha , de care este prin urmare legată 
în mod natural. Elocinţa, simţul muzical, telepatia clarauditivă, 
sunt câteva dovezi de excelenţă la care ne conduce activarea 
intensă a chakrei Vishuddha. Graţia Mamei Divine MATANGI ni 
le poate aduce în fiinţă. Scriitorilor expresivi, muzicanţilor talen¬ 
taţi, oratorilor abili, poeţilor inspiraţi, MATANGI le poate facilita 
succesul deplin, cu condiţia ca ei să exerseze neîncetat, dezvol- 
tându-şi gradat măiestria omenească, dar şi rezonanţa lăuntrică cu 
inspiraţia „muzei” divine. 

în domeniul social, telecomunicaţiile fac parte din sfera de 
influenţă a acestei Zeiţe, care amplifică expresivitatea şi forţa de 
influenţă a unei persoane sau idei. Dezvoltarea impetuoasă a radi¬ 
oului, televiziunii, internetului fac din planeta albastră un „sat glo- 

bal”, în care distanţele nu mai contează. Oamenii au ocazia să se 
apropie, mai presus de diferenţele de tot felul dintre ei, îşi înţeleg 
mai bine culturile şi motivaţiile, fac schimburi fructuoase de idei 
şi clădesc, zi de zi, un organism social global, în care necazurile, 
dar şi bucuriile se împărtăşesc instantaneu. Unitatea umanităţii 
devine treptat, din utopie, realitate, prin aportul nebănuit al Zeiţei 
comunicării, MATANGI. 



Yantra Zeiţei MATANGI 

Mantra Zeiţei MATANGI este: AIM 

9 

Isus Cristos primea Graţia acestei Mame Divine atunci când 
ţinea predici inspirate, cum ar fi „fericirile de pe munte”. Cei care 
au darul comunicării şi putere de convingere asupra oamenilor 
rezonează nativ cu MATANGI. 

Marele înţelept şi erudit indian Vasishtha Ganapati Muni a fost 
o legendă vie a secolului XX. Numeroşi martori care îl cunoşteau 
bine au mărturisit că, până într-o zi, el nu cunoştea deloc graiul 
tamil, o limbă foarte dificilă. După 15 zile, Muni conferenţia 
într-o tamilă pură, citea şi scria la fel ca un profesor. Uimiţi de 
această performanţă supraomenească, curioşii au aflat din gura 
maestrului cum a reuşit: „Prin meditaţie”. Iar noi putem adăuga: 
prin Graţia Mamei Divine MATANGI, aceeaşi care i-a ajutat şi pe 
ucenicii lui Isus să „vorbească în limbi străine”, pentru a răspândi 
mesajul sfânt. 


Marea Putere Cosmică BHUVANESHWARI 
Zeiţa spaţiului şi cunoaşterii 


BHUVANESHWARI este Zeiţa Supremă a Spaţiului în care 
au fost create toate lumile vizibile şi invizibile. 

Spaţiul este unic, dar el conţine mai multe universuri (fizic, 
astral, mental) care se întrepătrund fără a se deranja reciproc. Un 
nume folosit azi pentru Spaţiul multidimensional este cel de Mul- 
tivers. Atomii fizici sunt formaţi în proporţie de 99,9% din spaţiu 
vid în care se manifestă câmpuri de forţe şi interacţiuni energetice. 
Infinit mai mici decât ei sunt atomii astrali, iar atomii mentali sunt 
infinit mai mici decât cei astrali. Spaţiul fiind unul singur - loc de 
expansiune a întregii Creaţii -, rezultă că universul astral este infi¬ 
nit mai mare decât infinitul fizic, iar universul mental este infinit 
mai mare decât infinitul astral! “Infinitul” este numele a tot ce ne 

depăşeşte capacitatea de înţelegere. Pentru om, cosmosul este infi¬ 
nit de mare, imposibil de cuprins cu mintea, dar şi infinitul mic 
este la fel de imposibil de pătruns. Mergând pe firul raţiunii, dacă 
atomul fizic este infim, atomul astral este sub-infinitezimal, iar 
atomul mental este sub-sub-infinitezimal, ar trebui ca DUMNE¬ 
ZEU să fie şi mai mic decât atomul mental, adică sub-sub-sub- 
infinitezimal. Totuşi, Conştiinţa Divină se poate dilata instantaneu 
până la marginea Spaţiului, ştiind orice despre totul şi totul despre 
oricine. BHUVANESHWARI, ca un Spirit foarte înalt şi ajutor de 
nădejde al Domnului Creator, este Stăpâna Spaţiului şi Doamna 
Tnfi nituri lor. 

Spaţiul fiind suportul lumilor şi fiinţelor din ele, BHUVA¬ 
NESHWARI este Mama lumilor create. în această calitate, ea are 
Cunoaşterea totală a acestor lumi. Ea oferă cu generozitate toate 
cunoştinţele despre natură, necerând nimic în schimb. Toate ştiin¬ 
ţele sunt un dar pentru oamenii care manifestă curiozitatea de a 
afla tainele universului. DUMNEZEU nu ocultează Creaţia Sa, ci 
o prezintă cu plăcere tuturor, cu condiţia ca ei să vrea cunoaşterea. 
Inspiraţiile ştiinţifice, filosofice, artistice de mare valoare provin 
din lumile paralele elevate, prin Graţia lui BHUVANESHWARI, 
care facilitează transferul de idei către oamenii receptivi. Astfel, 
cunoaşterea omenirii avansează spre un adevăr tot mai larg, mai 
aproape de totalitate şi perfecţiune. 

Insă cei care vor să păstreze doar pentru ei ştiinţa dobândită, 
care „ţin lumina sub obroc”, pot avea parte de feste. BHUVA¬ 
NESHWARI îi va lăsa să fie înşelaţi cu false cunoştinţe, ambigui¬ 
tăţi, informaţii inutile - toate venite de la entităţile întunecate. 
Cunoaşterea adevărată trebuie diseminată, chiar dacă nu toţi 
oamenii o pot înţelege sau sunt interesaţi de ea. Din păcate, oame¬ 
nii încă mai răsplătesc minciuna şi batjocoresc adevărul, ca şi 
acum 2000 de ani. Multora le lipseşte pofta de cunoaştere care i-ar 
elibera din ignoranţă. 

Dorind împărtăşirea cunoştinţelor, Zeiţa este şi patroana edu¬ 
caţiei. 

Yantra Zeiţei BHUVANESHWARI 

Mantra Zeiţei BHUVANESHWARI este: HRIM 

9 

Cunoaşterea oferită de BHUVANESHWARI ne expansio- 
nează fiinţa spre infinit, plecând din centrul pieptului (Anahata 
Chakra ) şi umplându-ne de bucurie. Prin expansiunea conştiinţei 
simţim că suntem tot universul, cu toate fiinţele sale, nemaiidenti- 
ficându-ne cu micul vehicul egotic temporar. 

Contemplarea cerului înstelat sau a fotografiilor universului 
obţinute de astronomi ne pune în rezonanţă cu Spaţiul infinit şi ne 
desţeleneşte mintea, scoţând-o din cubul ei cotidian către marile 
sfere cosmice. Ne trezeşte dorinţa de a călători către stele, către 
lumi extraterestre cu totul inedite şi minunate. 

In viziunea Zeiţei, cunoştinţele general-ştiinţifice le cuprind 
şi pe cele spirituale, care se referă la lumile invizibile şi legile uni¬ 
versale. BHUVANESHWARI patronează ştiinţa despre lumea 
spiritelor revelată oamenilor şi tot Ei îi revine meritul dezvăluirii 
existenţei Marilor Puteri Cosmice, de necunoscut altfel decât prin 
revelaţie divină. 

Creatorii (din artă, filosofie, ştiinţă etc) resimt o mare plă¬ 
cere, o bucurie sufletească imensă atunci când li se dezvăluie un 
nou aspect al Creaţiei. Bucuria cunoaşterii reproduce la scară 
redusă Bucuria Creatorului la facerea lumilor. Atunci când vrei să 
dăruieşti semenilor o operă care să le deschidă fiinţa către cunoaş¬ 
tere, la rândul tău eşti ajutat să înţelegi mai mult, sporindu-ţi 
cunoaşterea personală şi fericirea. Aceasta este Graţia lui BHU¬ 
VANESHWARI oferită uneltelor sale umane: creatorii de valoare. 
Nu orice lucrare artistică sau filosofică este obţinută prin graţia 
Zeiţei, ci doar acelea care dez-limitează mintea umană către noi 
orizonturi, care dă înţelesuri înalte vieţii, care ilustrează adevăruri 
abstracte, pentru a fi uşor înţelese de oricine. Cât despre ştiinţa 
omenească, putem spune fără rezerve că este fiica mult iubită a lui 
BHUVANESHWARI şi darul ei suprem pentru omenire, vizând 
apropierea noastră treptată de cunoaşterea universală... 

Spaţiul este cea mai generoasă resursă oferită de Creator. 
Galaxiile au spaţiu suficient la dispoziţie ca să se dezvolte. Ele 
găzduiesc viaţă sub diverse forme, căci acesta este şi scopul apari¬ 
ţiei lor. Pe cât de generos este Spaţiul, pe atât de generoasă este şi 
Cunoaşterea despre ceea ce există. Ambele sunt guvernate de 
BHUVANESHWARI. Deşi aşa s-ar părea, DUMNEZEU nu face 
„risipă” de Spaţiu, căci nenumărate stele şi planete sunt create în 
fiecare clipă pentru a-1 umple cu viaţă. „Risipa” de Spaţiu este 

motivaţia ce cheamă noi creaţii. Dacă lumile ar fi înghesuite, la 
limita ciocnirii dintre ele, desigur că nu ar mai apare altele... Pe 
fondul imensităţii, creativitatea divină se desfăşoară fără oprelişti 
în noi forme de viaţă, noi planete, stele, galaxii, universuri... 

Similar cu Spaţiul, curiozitatea omenească poate părea o 
„risipă” mentală. Dar ea este treptat umplută de cunoaştere, de şti¬ 
inţă, care ne ajută să supravieţuim ca umanitate şi ca indivizi, ne 
sporeşte confortul vieţii, ne creşte toleranţa reciprocă, ne dezvoltă 
înţelepciunea. Fără curiozitate, omenirea ar decade în stadiul 
vegetativ, de fapt, ar dispare ca specie. 

Fobiile legate de spaţialitate - agorafobia, ca şi claustrofobia - 
pot fi tratate prin intrarea pacientului în rezonanţă psihologică cu 
sfera Marii Zeiţe BHUVANESHWARI. 

Dedublarea astrală sau mentală voluntară şi perseverentă este 
un instrument de explorare personală a lumilor paralele, eveni¬ 
ment aflat sub oblăduirea lui BHUVANESHWARI. Cercetătorul 
spiritual este imediat preluat de unul din spiritele ajutătoare ale 
Zeiţei şi şcolit în misterele planului astral sau mental. în schimb, 
dedublarea ocazională este corelată mai mult cu puterea Zeiţei 
DHUMAVATI, care ne iniţiază în privinţa continuităţii conştiin¬ 
ţei. Cele două Zeiţe ar putea fi coautoarele morale ale maximei: 
„Ignoranţa nu are început, dar are un sfârşit. Cunoaşterea are un 
început, dar nu are sfârşit.” 


Marea Putere Cosmică KALI 

Zeiţa timpului şi a transformării evolutive 

Ceasul sau calendarul nu fac decât să ne ordoneze viaţa, însă 
nu au o prea mare importanţă în sine. Sesizăm trecerea timpului 
mai ales atunci când se încheie un ciclu de viaţă. Atunci timpul ne 

presează la schimbări majore în viaţă, la decizii serioase şi la ana¬ 
lize personale importante. Este important ca, la încheierea unei 
etape, să ne uităm înapoi cu detaşare, fără regrete şi fără teamă de 
viitor. Schimbarea obişnuinţelor este o mare provocare, la care din 
când în când cu toţii suntem obligaţi. Invocarea puterii de discer¬ 
nământ a Marii Zeiţe KALI ne va ajuta în momentele critice, când 
suntem puşi în faţa unei dileme: să rămânem pe calea noastră sau 
să o părăsim, considerând că a sosit sorocul unei schimbări? în a 
doua variantă, KALI ne va ajuta să o rupem cu trecutul, să pără¬ 
sim zona de siguranţă psihologică, ce ar deveni în curând o cap¬ 
cană. In prima variantă, KALI ne ajută să învingem obstacolele pe 
care ni le pun în cale diverse entităţi malefice, dornice să ne vadă 
căzuţi pradă disperării şi eliminaţi de pe scena vieţii. KALI este 
cunoscută drept „învingătoarea demonilor”. 

în general, timpul se manifestă prin transformări ale obiecte¬ 
lor naturii. Nimic nu rămâne veşnic în aceeaşi formă. Atunci când 
se află într-o stare de confort, nicio fiinţă nu vrea schimbarea. 
Apare însă pericolul perfid al stagnării, pe care îl înlătură KALI, 
în numele principiului evoluţiei neîncetate spre perfecţiune. Zeiţa 
obligă creatura să facă faţă unei provocări exterioare ce îi strică 
echilibrul, în vederea obţinerii unei noi stări de echilibru superior. 
Mişcarea în spirală este simbolul progresului continuu. 

în reprezentările tradiţionale, KALI este legată de ideea 
groaznică a morţii, care şterge totul. Totuşi, KALI nu este atât 
Zeiţa morţii, ci mai ales Zeiţa transformării perpetue a formelor, 
care ajută spiritele să evolueze, căpătând noi şi noi experienţe. 
KALI aduce, mai degrabă, noul, prospeţimea. Totul în jurul nostru 
se transformă neîncetat, deşi poate că nu observăm asta. Chiar şi 
noi ne schimbăm în fiecare zi, fizic, psihic, mental şi spiritual. 
Lumea ar fi altfel o mare plictiseală. Asocierea morţii cu oprirea şi 
neantul este falsă. KALI poate fi mai degrabă asociată cu utilitatea 
cadavmlui de a hrăni viermii şi alte animale, deci cu transforma¬ 
rea în noi forme de viaţă. KALI este viaţa mereu renăscând. Moar¬ 
tea este doar una din posibilităţile de transformare a materiei, dar 

nu singura. Uneori putem trăi drame mai dureroase decât spaima 
de moarte. 

în general, transformările ireversibile pe care ni le asumăm, 
cum ar fi operaţiile estetice sau schimbarea meseriei, a ţării de 
rezidenţă etc, sunt decizii importante, în care avem nevoie de fer¬ 
mitate, hotărâre vitejească, care ne pot fi impulsionate prin rezo¬ 
nanţa cu Marea Zeiţă KALI. Aşa cum am mai spus, nu numai 
schimbările necesare, ci şi păstrarea unei stări de fapt poate fi 
urmarea ajutorului Său. Uneori avem nevoie de stabilitate pentru a 
obţine rezultate bune în timp, dar întâmpinăm ostilitate. Atunci, 
într-o acţiune aproape eroică, de impunere a autorităţii noastre, 
energia lui KALI ne poate ajuta să dovedim stăpânire de sine, 
încăpăţânare cu orice preţ împotriva comploturilor şi bârfelor 
urzite în jurul nostru, care erau gata de a ne face să abandonăm 
câmpul de luptă al vieţii. „Fiecare lucru la timpul potrivit, nici mai 
devreme, nici mai târziu”, ar fi un dicton potrivit. 

KALI ajută la transformarea lumii întregi prin calamităţi 
naturale, atunci când aceste dezastre se impun cu necesitate, în 
vederea purificării rapide a întregii populaţii. Părerea Zeiţei este 
că oamenii trebuie pedepsiţi pentru greşelile lor repetate. Iertarea 
poate fi interpretată ca o acceptare a răului, chiar ca şi complici¬ 
tate cu el. 

Atunci când păcătoşenia oamenilor atinge apogeul şi limita 
insuportabilităţii, când răul triumfă în societate, iar cei buni sunt 
batjocoriţi, oamenilor le trebuie o lecţie a Justiţiei divine, pe care 
KALI o administrează exemplar. Zeiţa se grăbeşte să pedepsească, 
pentru ca să nu se adune karma negativă. Este intolerantă cu răul, 
pentru că îi place păstrarea ordinii şi respectarea legilor firii stabi¬ 
lite de DUMNEZEU. Chiar şi în existenţa individului, complicita¬ 
tea omului bun cu răul - prin pasivitate, indiferenţă, laşitate - se va 
răsfrânge asupra sa prin pedeapsa venită rapid din partea lui 
KALI, ca o plată karmică urgentă pentru conştientizarea greşelii. 

Yantra Zeiţei KALI 

Mantra Zeiţei KALI este: KRIM 

9 

KALI nu provoacă neapărat cutremure, dar se foloseşte de ele 
când trebuie să apară din cauze naturale. Ea este o forţă feminină, 
constructivă, care nu creează probleme în plus, ci se foloseşte de 
legea cauzei şi efectului. De exemplu, în scoarţa terestră se adună 
periodic o mare cantitate de energie telurică ce trebuie să se des¬ 
carce prin cutremure. Un clarvăzător poate prognostica un mare 

seism în România la o dată precisă. Se poate întâmpla ca în ziua 
respectivă să se producă un cutremur în altă zonă a globului, infir¬ 
mând previziunea. Ce s-a întâmplat? KALI, prin puterea sa divină 
înţeleaptă, a direcţionat descărcarea inevitabilă de energie către o 
zonă în care oamenii aveau o mai mare nevoie de pedeapsă decât 
România. Zeiţa monitorizează acumulările de karmă colectivă şi 
le neutralizează atunci când se coc condiţiile naturale. Ea nu cre¬ 
ează în mod artificial cataclisme. Oricare Zeiţă poate folosi orice 
mijloc consideră necesar pentru evoluţia individului şi a omenirii! 

Mulţi „adoratori” ai Zeiţei KALI au păţit diverse accidente 
neplăcute, care le-a cam potolit falsul zel religios. Motivul real 
este că aceste persoane, imature spiritual, I-au cerut pedepsirea 
unor semeni care le erau antipatici. Blestemul li s-a întors, căci 
Zeiţa nu poate fi manipulată de interese meschine, ea nu este un 
instrument de magie neagră. Marea Putere KALI are un discernă¬ 
mânt divin şi nu pedepseşte oameni curaţi la suflet. în schimb, se 
înfurie pe păcătoşii care îi cer să lovească oameni nevinovaţi şi le 
plăteşte îndrăzneala necugetaţilor. KALI este biciul lui DUMNE¬ 
ZEU numai pentru cei care sunt vinovaţi din perspectiva divină. 

în acţiunile sale profund transformatoare, KALI angrenează 
mari energii. Când ne aflăm într-un moment crucial, ne este foarte 
necesar un aport suplimentar de energie psihică, ce ne va mobiliza 
voinţa la cote nemaiîntâlnite. De aceea, Zeiţa este asociată cu vita¬ 
litatea fizică şi psihică, cu îndrăzneala şi chiar cu emoţiile, impul¬ 
surile de moment. Uneori în viaţă trebuie să acţionăm brusc, fără 
prea mare premeditare, în vederea eliminării seminţelor răului din 
viaţa noastră sau a altora. KALI ne dă intuiţia acţionării cu duri¬ 
tate, ferm, fără compromisuri, în anumite momente şi faţă de anu¬ 
miţi oameni. Ne-ar fi greu să raţionalizăm comportamentul nostru 
pe moment, căci el este urmarea unei intuiţii date de Zeiţă. Mai 
târziu, am putea trage concluzia că acţiunea noastră aparent 
„nepoliticoasă” sau inflexibilă a salvat pe cineva de la moarte sau 
din alte încurcături ce le-ar fi avut dacă nu o forţam să reacţioneze 
imediat. Sigur, nu vorbim aici de violenţa instigată demonic, ci de 

un comportament acceptabil într-un cadru civilizat. Atragem aten¬ 
ţia că, în unele secte satanice din India, acţiunile demonice se jus¬ 
tifică perfid ca fiind „voinţa Zeiţei Kali”! Singura scăpare din 
astfel de capcane este cea de a ne dezvolta discernământul spiri¬ 
tual personal, pentru a fi în stare să departajăm imboldul spre dis¬ 
trugere gratuită de intuiţia salvatoare în acord cu Voinţa Divină... 

Timpul, deşi o noţiune abstractă, poate fi sesizat şi obiectivat 
cu uşurinţă în actul ciclic al respiraţiei. Ritmul respirator ne defi¬ 
neşte timpul individual. Yoghinii spun că animalele care respiră 
lent trăiesc mult şi sănătos, iar ei caută să le imite, folosind 
diverse tehnici de pranayama. Cea mai simplă modalitate de înţe¬ 
legere intuitivă a timpului este urmărirea inspirului şi expirului, 
fără a ne lăsa distraţi de alte senzaţii sau gânduri vagabonde. 
Intrând în ritmul natural, fără a interveni asupra sa, ne integrăm în 
fluxurile naturii. Atunci, mai uşor ca oricând, putem intra în rezo¬ 
nanţă cu sfera de forţă a Zeiţei Timpului, KALI. 

KALI este „enervarea” lui DUMNEZEU, care uneori se 
manifestă ca o mânie turbată sau ca o furtună scurtă. Dintre pil¬ 
dele biblice putem aminti blestemarea smochinului neroditor sau 
alungarea din Templu a negustorilor de către Isus. 

O lege a firii spune că fiinţele care comit greşeli grave şi 
repetate trebuie să fie pedepsite, fiindcă altfel riscul ca forţele rău¬ 
lui să domine Universul ar fi imens. KALI distruge ceea ce este 
slab, nefolositor, pervertit. Unde arta nu reuşeşte să sugereze, 
unde religia nu reuşeşte să convingă, acolo intervine în forţă 
KALI, schimbându-le oamenilor rapid felul imoral de a gândi şi a 
acţiona. Este un leac amar, dar iute vindecător. 

Zeiţa KALI nu prea ştie de glumă, dar înţelepciunea populară 
i-a găsit un dicton potrivit: “Orice şut în fund ne duce cu un pas 
înainte.” 

Prin contrast cu Marea Zeiţă TARA, dar în mod complemen¬ 
tar, Zeiţa KALI este mai severă, urmărind curăţarea periodică a 
oamenilor de greşeli, obiceiuri eronate, complicitate cu forţele 
răului. KALI pedepseşte cu scopul nobil al purificării rapide, spăr- 

gând „pungile de puroi moral”. Din această cauză, ea este de 
temut de către cei păcătoşi, deşi în esenţă este bine intenţionată, 
urmărind binele suprem (spiritual) al fiinţelor. KALI provoacă în 
oamenii de bine frica de a păcătui, deci o teamă pozitivă. Modu¬ 
rile de acţiune ale lui TARA şi KALI sunt complementare: acolo 
unde bunăvoinţa lui TARA nu este înţeleasă corect, poate inter¬ 
veni pedeapsa administrată de KALI, în scop evolutiv. 

KALI se ocupă mai ales de karma violentă, în timp ce DHU- 
MAVATI se ocupă de celelalte tipuri de karmă rea, mai puţin teri¬ 
fiante. 

Părintelui Arsenie Boca îi spunea odată cineva: «Părinte, 
Ceauşescu strică bisericile». «Nu el, mă, ci păcatele omenirii!» - 
i-a răspuns Sfântul. 

Există riscul ca unii oameni cu oarecare putere de decizie să 
se transpună, din fiinţele mărunte care sunt, în „călăi care fac 
ordine pe Pământ”. Aceştia nu au însă înţelepciune suficientă şi 
pot fi cu uşurinţă manipulaţi de forţele distrugerii oarbe. Diferenţa 
dintre acţiunea punitivă orchestrată de Zeiţa KALI şi distrugerea 
gratuită care face plăcere demonilor este că, în primul caz, efec¬ 
tele sunt pozitive şi reconstructive, pe când în al doilea, rezultă 
doar durere şi întârzierea evoluţiei fireşti dorite de DUMNEZEU. 

Karma colectivă nu este o vorbă în vânt, ci ne face responsa¬ 
bili pe fiecare faţă de toţi. Societatea este ca o fiinţă vie, conştiinţa 
ei fiind rezultanta conştiinţelor individuale şi încă ceva în plus. 
Cataclismele, războaiele schimbă rapid totul, inclusiv mentalitatea 
colectivă. Oamenii devin mai toleranţi, mai altruişti, mai credinci¬ 
oşi, mai puţin interesaţi de lucmri superficiale. Dispare spleen-ul 
şi obiceiurile decadente. Uneori sunt necesare şi catastrofele pen¬ 
tru a-i trezi pe oameni la realitate. Pasărea Phoenix este simbolul 
renaşterii în urma arderii impurităţilor din fiinţă. 

Pe de altă parte, pedeapsa colectivă nu discerne, ci rade tot. 
Este oare drept să dispară şi oamenii buni? Ei bine, cine trebuie 
salvat cu orice preţ, va fi salvat de către forţele divine care îl pro¬ 
tejează. La scară globală, purificarea intensă a unui grup, etnie, 

naţiune, umanitate este mai importantă decât frângerea unui destin 
individual. Soarta îi va facilita spiritului, în viaţa următoare, com¬ 
pensarea acestei sincope în evoluţia normală. 


Marea Putere Cosmică CHINNAMASTA 
Zeiţa curajului şi miracolelor 

Marea Putere CHINNAMASTA guvernează energiile elec¬ 
tromagnetismului terestru şi cosmic. Intrăm spontan în rezonanţă 
cu sfera de forţă a Zeiţei CHINNAMASTA atunci când ne înfio¬ 
răm la vederea fulgerelor şi auzul tunetelor. Atunci simţim direct, 
mai mult ca oricând, expresia puterii absolute a lui DUMNEZEU 
asupra naturii. 

Pentru accesarea energiilor acestei Zeiţe se poate folosi, de 
exemplu, vizualizarea creatoare în care ne simţim străbătuţi de 
fulgere care cad din cer, topindu-ne micul ego şi transformându- 
ne în lumină orbitoare. 

In organism, nervii folosesc impulsurile electrice pentru a tran¬ 
smite informaţiile către creier. Retragerea simţurilor (sanscr., prCi¬ 
ty aha ra) se realizează prin blocarea influxului electric din nervii 
senzoriali. Yoghini antrenaţi pot realiza performanţa de a-şi izola 
cele 5 simţuri simultan sau separat, la voinţă. Unii reuşesc chiar 
performanţa de a nu simţi durerea. In învăţăturile yoghine se pres¬ 
crie focalizarea atenţiei asupra coloanei vertebrale (sediul lui Sus- 
humna nadi, cel mai important canal energetic din corp) pentru a 
atrage aici energia din toate celelalte meridiane energetice şi astfel 
a obţine retragerea completă a simţurilor. Acţiunea lui CHINNA¬ 
MASTA în om se face simţită predominant la nivelul lui Sus- 
humna Nadi şi Ajna chakra (conform lui Sri Vasishtha Ganapati 
Muni). în raja-yoga, pratyahara este doar o etapă intermediară, 

care trebuie urmată de starea de meditaţie hipervigilentă şi chiar 
extaz, în care Conştiinţa recunoaşte lumina Spiritului şi poate 
călători în lumea divină, a cărei frumuseţe nu poate fi exprimată în 
cuvinte. Astfel, CHINNAMASTA oferă un mare ajutor yoghinu- 
lui care doreşte să se elibereze de tirania simţurilor, nu doar de 
cele 5 senzaţii primare, ci de orice imbold instinctual care îl împi¬ 
edică să îşi cunoască Şinele. 



Yantra Zeiţei CHINNAMASTA 

Mantra Zeiţei CHINNAMASTA este: HUM 

9 

Acţiunea Zeiţei este una fulgerătoare şi intensă, precum des¬ 
cărcările electrice. Cei care înţeleg necesitatea spirituală de a se 
delimita de impulsurile egotice, prejudecăţi, obişnuinţe mentale, 
dar nu au puterea să o facă, invocând Graţia lui CHINNA- 
MASTA, pot primi instantaneu iluminarea spirituală atât de 
dorită. Graţia unui guru sau a lui DUMNEZEU venită ca un trăs¬ 
net, neaşteptată, uluitoare şi total transformatoare, ţine de acţiunea 
lui CHINNAMASTA. Cei nerăbdători să acceadă la realizări spi¬ 
rituale deosebite şi care se dovedesc, în acelaşi timp, profund 
devotaţi lui DUMNEZEU, gata de sacrificii în Numele Său, mai 
ales de supremul sacrificiu de a renunţa la ego, aceştia pot invoca 
Graţia Marii Zeiţe de a îi elibera instantaneu de iluziile terestre. 

în general, CHINNAMASTA are legătură cu autosacrificiul 
imediat, cu eroul, cu martirul, cel care nu se teme de a-şi pierde 
eu-1 cel mic pentru o cauză nobilă. Cei aflaţi în situaţii critice, ris¬ 
când pierderea vieţii sau altor posesiuni materiale importante, o 
pot invoca pe Zeiţă pentru a le insufla tăria de a rezista imbolduri¬ 
lor laşe şi a manifesta curajul de a acţiona inspirat divin cu orice 
preţ. Acestora, CHINNAMASTA le dă, în acele clipe măreţe în 
care sunt obligaţi la fapte glorioase, îndrăzneala de a îşi depăşi 
instinctul de conservare şi frica omenească, oarecum firească. 

în sens mai larg, înfăptuirea unor miracole exterioare repre¬ 
zintă cel mai fidel acţiunea specifică a lui CHINNAMASTA. 
Miracolul, aşa cum îl definim de obicei, este o transformare subită 
cu aparenta încălcare a legilor fireşti ale materiei (de exemplu, 
levitaţia). în planurile subtile de existenţă, aceste transformări 
instantanee ale materiei astrale sunt normale, dar în planul grosier 
fizic ele sunt neaşteptate. CHINNAMASTA face astfel o punte 
între cele două lumi atât de diferite, operând cu energii mai spe¬ 
ciale, desigur, cu aprobarea Divinităţii Supreme. Când Isus a mers 
pe ape sau a hrănit o mulţime de oameni multiplicând 2 peşti şi 5 
pâini, El a realizat acele miracole prin Graţia Mamei Divine. 

Cu miracolele se ocupă şi magicienii. Spre deosebire de ilu- 
zionişti, care doar imită acţiunile misterioase ale primilor, magici¬ 
enii realizează adevărate miracole în cadrul spectacolelor, deseori 
interpretate drept „trucuri”. în prezent, televiziunea şi intemetul 
ne-au facilitat vizionarea numerelor de magie ale mai multor spe¬ 
cialişti paranormali autentici care ne încântă cu fapte 
„imposibile”. Rostul acestora nu este doar ca ei să câştige bani şi 
celebritate. Există un scop ascuns, divin al acestor prezentări 
publice de „încălcări ale legilor naturale”. Dorinţa Divinităţii şi 
rolul social jucat de magicieni este ca oamenii să înţeleagă faptul 
că materia nu este totul, că există legi încă necunoscute de ştiinţa 
academică, că miracolele sunt posibile, dar sunt atât de rare din 
cauza obtuzităţii noastre, nu pentru că DUMNEZEU nu ar dori să 
ne ajute mai mult. Celor cu mintea destupată, după ce exclud în 
mod analitic toţi factorii naturali, vederea unui miracol le poate 
provoca un şoc mental, o revelaţie că există comori ascunse ce 
merită să fie căutate şi cunoscute. Dacă ei au deja o minimă iniţi¬ 
ere în Ştiinţa Spirituală, vor deveni mult mai încrezători în puterea 
Divină şi în şansele lor de a dobândi cunoaşterea metafizică şi 
transformarea vieţii lor banale în ceva mult mai înalt. 

Mantra lui CHINNAMASTA, HUM, este un sunet subtil de 
luptă. Ea reprezintă energia curajului nemărginit, moral, lucid şi 
dând dovadă de autocontrol, dedicat unor idealuri nobile, umani¬ 
tare, divine. Rezonanţa cu Marea Putere Cosmică elimină imediat 
fricile, fobiile, angoasele. 

Cutezanţa de a înfăţişa lumii creaţii personale originale, care 
contravin prejudecăţilor, pe care alte persoane s-ar sfii să le 
afişeze, îndrăzneala nonconformistului, toate acestea sunt alte 
daruri de preţ ale Mamei Divine. 

în momentele de panică generală, invocarea graţiei lui CHIN¬ 
NAMASTA readuce echilibrul şi luciditatea necesară depăşirii 
impasului. 

Neîncrederea în viitor, grija zilei de mâine, spaima, groaza, 
teroarea... sunt rezonanţe cu energia demonilor. Lupta cu răul din 

interior este uneori mai dificilă decât vitejia afişată în exterior. Cu 
sabia discernământului oferită de CHINNAMASTA putem reteza 
de la rădăcină dubiile şi temerile, primind în schimb tăria lăuntrică 
de a nu ne lăsa afectaţi de tânguielile şi slăbiciunile ego-ului. 

Aspiraţia spirituală intensă este cea mai mare calitate a celui 
care crede în Divinitate. Ea se manifestă prin activarea intensă a 
chakrelor Sahasrara şi Anahata. Opusul acesteia este numit ake- 
clia în creştinism, desemnând blazarea, lipsa elanului credinţei, de 
care este încercat uneori chiar şi cel mai înfocat adept. Credinţa nu 
este doar o înţelegere intelectuală a existenţei unor forţe superi¬ 
oare care coordonează Universul. Credinţa are o componentă intu¬ 
itivă, emoţională, imposibil de raţionalizat, fiindcă vine din stră¬ 
fundurile fiinţei. Cum altfel să explicăm intensa dorinţă de 
atingere a Dumnezeirii, care altora le pare a fi doar o iluzie?! 
Aspiraţia intensă către idealul suprem de identificare cu DUMNE¬ 
ZEU în tot ceea ce facem este primul dar preţios pe care ni-1 face 
Mama Divină CHINNAMASTA. Şi este uşor de înţeles că, pentru 
a primi o Graţie majoră din partea Sa, întâi ar trebui să o merităm, 
adică să dovedim aspiraţia către perfecţionare. Dragostea pentru 
DUMNEZEU este, în sine, o mare Graţie, pe care puţini oameni o 
au cu adevărat! 

Când nu ai lacrimi ca să plângi de dorul lui DUMNEZEU, 
lansează spre cer mantra HUM, ca dintr-un tun, lansează mai 
multe salve telepatice până când Universul îţi va răspunde şi vei 
simţi cum sufletul ţi se înmoaie, îngenunchind în faţa Forţei 
Supreme! 

Marea Putere Cosmică TRIPURA BHAIRAVI 
Zeiţa ascezei şi austerităţilor 

Pe calea spirituală se impun anumite austerităţi liber consim¬ 
ţite, numite „tapas ” în jargonul yoghin. Acest autosacrificiu duce 
la purificarea aurei, arderea accelerată a karmei şi la pregătirea 
yoghinului pentru experienţe spirituale de nivel înalt. O asceză 
presupune perseverenţă, voinţă de fier, dar şi o anumită rezistenţă 
fizică. Prin invocarea graţiei lui BHAIRAVI, cei cărora le lipsesc 
aceste calităţi pot cunoaşte mai uşor succesul pe calea ascezei. 
Austerităţile fizice şi psihice sunt metodele preferate de mulţi 
yoghini indieni pentru a deveni supraoameni. Nu toţi reuşesc, 
desigur, dar pentru că este larg răspândită, tradiţia ascezei o face 
mult mai dezirabilă în Orient decât în Occident. Este şi calea 
urmată la început de marele Buddha Shakyamuni, la care el a 
renunţat când a ajuns în pragul morţii prin inaniţie. Performanţele 
obţinute prin diversele tipuri de asceză sunt incredibile, miracu¬ 
loase, dar ca să capete şi o aură spirituală ele trebuie însoţite de 
supervizarea unui maestru iluminat, căci numeroase pericole îl 
pândesc pe cel neavizat, în special riscul de a-şi pierde luciditatea 
sau viaţa. Şi tradiţiile creştine au consacrat acţiuni precum postul 
alimentar, legământul căsătoriei, canoanele bisericeşti, călugăria, 
care sunt în conexiune cu TRIPURA BHAIRAVI. 

Totuşi, în lumea modernă, ideea de canon şi asceză nu este 
populară, căci vine în contradicţie cu sloganurile societăţii de con¬ 
sum. Ele ne îndeamnă să facem împrumuturi la bănci, a căror res¬ 
tituire impune un sacrificiu bănesc lunar, uneori greu de suportat. 
Rămâne la opţiunea fiecăruia ce alege: să renunţe la cumpărarea 
unor obiecte inutile (asceză) sau să îşi cedeze o parte din venitul 
lunar băncii (plată karmică). Criza societăţii de consum aduce aus¬ 
teritatea economică, care este faţeta reparatorie a risipei anteri¬ 
oare. Austeritatea economică impune austerităţi personale, pe care 
cei ce rezonează mai bine cu TRIPURA BHAIRAVI le rabdă mai 

uşor. Sărăcia din ţările subdezvoltate ar fi insuportabilă pentru un 
european civilizat, dar ea este starea firească pentru miliarde de 
oameni, care nu ar putea-o răbda fără ajutorul subtil şi tacit al 
Mamei Divine. 



Yantra Zeiţei TRIPURA BHAIRAVI 


Mantra Zeiţei TRIPURA BHAIRAVI este: HSRAIM 

9 

Această Zeiţă pare înfricoşătoare şi nepopulară prin aspectul 
său de renunţare voluntară la confort. De altfel „Bhairavi” se tra¬ 
duce din sanscrită prin „Teribila”. Totuşi, chiar în viaţa de zi cu zi, 
găsim nenumărate exemple de părinţi care se sacrifică de dragul 
copiilor lor sau de persoane care îşi cedează prin transplant un 
organ pentru a salva viaţa cuiva drag, şi exemplele pot continua, 
semn că Graţia lui TRIPURA BHAIRAVI este oferită mereu 
oamenilor. însăşi faptul de a deveni mamă este un sacrificiu 
acceptat de orice femeie, căci sarcina este o perioadă delicată, naş¬ 
terea este un proces dureros, iar unele femei chiar mor la naşterea 
unui prunc. Creşterea şi educarea copiilor este tot o manifestare a 
Graţiei Mamei Divine, care îi inspiră pe părinţi de a răbda nume¬ 
roasele mici sacrificii impuse de o gură în plus la masă. Un profe¬ 
sor sau învăţător trebuie să aibă multă răbdare cu copiii pe care îi 
educă şi, după mai mulţi ani de catedră, unii profesori sunt termi¬ 
naţi psihic, recomandându-li-se să îşi schimbe meseria. Cu ajuto¬ 
rul Zeiţei ar putea să tolereze mai bine stresul zilnic al meseriei de 
educator. 

Cei care se sperie de condiţiile de viaţă mai precare spre care 
sunt împinşi la un moment dat, se pot ruga acestei Mame Divine 
să le dea puterea de a le răbda. Vor primi imediat acest ajutor psi¬ 
hic. în schimb, dacă se vor ruga la DUMNEZEU să îi ferească de 
evenimente practic inevitabile, s-ar putea ca situaţia să nu se 
schimbe radical în direcţia dorită de ei, iar credinţa riscă să se 
transforme în contestare şi disperare. 

Tapas -ul (austeritatea liber consimţită) duce la creşterea voin¬ 
ţei, a forţei mentale, ajutându-1 pe cel care îşi doreşte să-şi de¬ 
păşească condiţia umilă de muritor şi conferindu-i deseori puteri 
paranormale. Nu trebuie omis nici aspectul negativ al tapas- ului, 
când trezeşte în om invidia, dispreţul, egoismul spiritual feroce, o 
mândrie diabolică întemeiată pe forţa sa dominatoare asupra 
celorlalţi semeni „slabi”, în care inspiră groază. Adorarea Mamei 
Divine TRIPURA BHAIRAVI ne fereşte de ispita orgoliului spiri¬ 
tual, cel mai periculos pentru un suflet aflat în căutarea lui DUM- 



Cele 9 Maha Vidya 


71 


NEZEU. Din cauza acestui orgoliu, Lucifer a pierdut locul său din 
Paradis. 

Creând lumea, DUMNEZEU Şi-a autosacrificat Fiinţa 
Sfântă, acceptând apariţia lui Satan, duşmanul Său total şi etern. 
Satan nu a fost creat de DUMNEZEU, ci s-a autocreat din energi¬ 
ile reziduale ale universului. Nu numai ignoranţa şi lipsa de expe¬ 
rienţă a fiinţelor le face să sufere, ci şi intervenţia sâcâitoare, abe¬ 
rantă a spiritelor malefice. DUMNEZEU şi-a asumat această 
suferinţă inevitabilă, din dorinţa iubitoare de a crea fiinţe aseme¬ 
nea Sieşi, care să ajungă a se bucura, precum El, de tot ce există în 
manifestare şi dincolo de ea. Răbdarea lui DUMNEZEU nu are 
limite şi reprezintă modelul suprem de asceză. 

Iată câteva acţiuni şi procese aflate în legătură cu TRIPURA 
BHAIRAVI: - Efortul conştiincios (şcoala, serviciul), acţiunile 
repetitive, rutiniere. - Curgerea egală a timpului, marile procese 
cosmice, succesiunea anotimpurilor. - Procesul de diviziune a 
celulelor etc. 

Intrând în rezonanţă cu TRIPURA BHAIRAVI, noţiunea tim¬ 
pului se pierde, fiindcă acţiunile sunt repetitive, fără o limită de 
timp prestabilită. Este de folos atunci când dorim ca timpul să 
treacă mai repede, din cauza plictiselii sau regimului de viaţă aus¬ 
ter, amplificându-ne tenacitatea (în situaţia când aşteptăm nerăb¬ 
dători o veste sau venirea cuiva drag, ori fiind în închisoare, 
mănăstire, pe vapor etc) 

Când marele înţelept Vasishtha Ganapati Muni, după înde¬ 
lungi austerităţi, l-a mgat pe Maestrul său Ramana Maharishi să îi 
reveleze ce este de fapt tapas- ul, acesta din urmă i-a sugerat că 
adevărata asceză nu este exterioară, ci una a Conştiinţei, prin care 
eliminăm din sfera atenţiei orice nu este Şinele nostru Profund, 
Spiritul. Renunţarea la iluzia şi ignoranţa spirituală este maximum 
de asceză posibil, fiind foarte dureroasă pentru ego (personalitatea 
aparentă). înţelegem astfel de ce Mama Divină BHAIRAVI este 
atât de preţioasă pentru căutătorul spiritual, susţinându-1 mereu pe 

calea dificilă a căutării de Sine, prin renunţarea treptată la şinele 
pământesc. 

Nu putem avea succes în nicio acţiune dacă nu dovedim tena¬ 
citate, perseverenţă. Cu atât mai puţin vom avea succes în căuta¬ 
rea lui DUMNEZEU dacă arătăm inconstanţă, instabilitate, 
îndoială. Sigur că vom întâlni obstacole de tot felul, puse de alţii 
sau de propriile slăbiciuni, dar prin Graţia Mamei BHAIRAVI ne 
vom păstra tonusul şi vom creşte treptat, dar constant către cul¬ 
mile perfecţiunii spre care aspirăm. Ea ne oferă stabilitate psihică, 
siguranţă de sine, direcţie neabătută către evoluţie, răbdare, forţa 
de a îndura, curajul în faţa dificultăţilor de orice fel, rezistenţă 
fizică incredibilă chiar pentru noi, încăpăţânarea de a supravieţui 
atunci când duşmanii credeau că ne-au anihilat. 

DHUMAVATI ne ajută să răbdăm suferinţele impuse de 
karmă, dar TRIPURA BHAIRAVI ne ajută să ne alegem singuri 
suferinţele purificatoare, ca să ne urgentăm evoluţia. In creştinism 
se spune că „jugul lui Cristos este dulce”, desemnând superiorita¬ 
tea alegerii libere a suferinţei previzibile şi suportabile, pentru evi¬ 
tarea suferinţelor imprevizibile şi uneori insuportabile ale destinu¬ 
lui. 

înţeleptul musulman contemporan Bahram Elahi spune: 
«Mortificarea nu reprezintă un mijloc de a lupta împotriva ego- 
ului, ci mai curând acţionează ca un somnifer: îndată ce efectul s-a 
risipit, ego-ul se trezeşte exacerbat şi mai violent decât înainte. 
Dacă nu este condusă de un adevărat maestru, ci efectuată la pro¬ 
pria noastră iniţiativă, mortificarea e foarte periculoasă pentru 
suflet... Din punct de vedere spiritual, epoca mortificărilor este 
revolută şi de acum înainte omul trebuie să-şi supună eul imperios 
prin puterea voinţei şi a inteligenţei. De altfel, adevărata mortifi¬ 
care este interioară; ea constă în a-ţi controla gândirea, ochii, ure¬ 
chile, limba...». 

DIFERENTE ÎNTRE ZEIŢE, ÎN ANTITEZĂ 

j j 3 

Pentru a perfecţiona cunoaşterea acestor Spirite Supreme, se 
impune o analiză profundă, intuitivă şi logică în acelaşi timp, asu¬ 
pra diferenţelor de structură şi ajutor specific pe care ni-1 poate da 
fiecare Zeiţă în parte. Altfel, abundenţa de informaţii suprapuse 
sau contradictorii ne pot îndepărta de studiul lor, lăsându-le pe 
seama orientaliştilor sau a credincioşilor tradiţionali. Ar fi păcat 
însă a ne lăsa amăgiţi de haosul aparent şi diversele confuzii ale 
unora, când am fi mult mai câştigaţi spiritual dacă am invoca, 
plini de evlavie, prezenţa benefică şi luminoasă a acestor Spirite 
Divine în viaţa noastră. 

Iată câteva diferenţe între Zeiţe, luate câte două, subliniate în 
stil aforistic şi uneori exagerate voit, în scop didactic: 

KALI - CHINNAMASTA 

Kali ne ajută să trecem de la etapa evolutivă A la etapa B, dar 
Chinnamasta ne ia de la A şi ne duce direct la Z. Chinnamasta 
produce o transformare totală şi inimaginabilă, pe când Kali ne 
împinge pe drumul lent al evoluţiei. Chinnamasta este eroică (ne 
ajută să ne eliminăm orice mobil egotic, pentru a ne dedica com¬ 
plet Spiritului), Kali este îndrăzneaţă (ne ajută să ne autodepăşim 
în vederea înaintării cu încă un pas spre desăvârşire). Prin Kali 
luptăm cu greutăţile, prin Chinnamasta realizăm imposibilul. 

Kali - sacrificiu care distruge răul venind din trecut. Chinna¬ 
masta - sacrificiu creator pentru binele viitor. 

TRIPURA SUNDARI - MATANGI 

Arta este o activitate specific umană. In general, artele statice 
(pictura, sculptura, arhitectura) sunt patronate de Tripura Sundari, 
iar artele dinamice (muzica, dansul, actoria) de Matangi. Recepti¬ 
vitatea şi sensibilitatea pentru armonie pot fi corelate cu Tripura 
Sundari, în timp ce transmiterea reuşită a mesajului despre armo¬ 
nie în forme artistice, cu Matangi. 

KALI - DHUMAVATI 

Dacă Zeiţa Kali se ocupă mai ales de karma negativă vio¬ 
lentă, Dhumavati are în grijă karma rea mai puţin terifiantă, mai 
suportabilă (sărăcia, boala cronică, umilirea, singurătatea, pierde¬ 
rea, tristeţea etc). Kali este mai impulsivă, preferând smulgerea 
răului de la rădăcină, deci ea pedepseşte rapid, nedorind să lase 
datorii karmice pentru o viaţă ulterioară. în schimb, Dhumavati 
este însărcinată tocmai cu acele seminţe karmice negative pro¬ 
venite din vieţile anterioare, aşa zisa prarabdha karma, care vor 
rodi inevitabil în prezenta viaţă umană. 

Dhumavati - purificare lentă. Kali - purificare rapidă. 

Dhumavati - moartea, privită ca nemurire a sufletului. Kali - 
moartea, privită ca transformare a materiei. 

BHUVANESHWARI - MATANGI 

Bhuvaneshwari absoarbe cunoaşterea spre om, Matangi o răs¬ 
pândeşte semenilor. Dacă prin Bhuvaneshwari putem dobândi 
cunoaştere, prin Matangi putem să o comunicăm în mod clar, pe 
înţelesul altora. 

TRIPURA BHAIRAVI - BAGALAMUKHI 

Prin Tripura Bhairavi ne opunem unei tendinţe naturale în 
mod periodic şi îndelungat (austeritate, antrenament), iar Bagala- 
mukhi obstrucţionează ocazional aceste tendinţe naturale, pe o 
durată limitată. Putem asocia sugestiv prelungirea reţinerii respira¬ 
ţiei cu plămânii goi de aer (yoga, bahya kumbhaka) cu Bagala- 
mukhi, iar apneea pe plin (yoga, antara kumbhaka ) cu Tripura 
Bhairavi. 

TARA - BHUVANESHWARI 

Tara guvernează cunoaşterea practică ce oferă iluminarea spi¬ 
rituală, Bhuvaneshwari vizează cunoaşterea generală, ştiinţifică, 
plăcerea de a afla, inclusiv Ştiinţa despre Spirite. 

TARA - CHINN AM AS T A 

Tara este miracolul de fond, Chinnamasta este miracolul de 
formă. Chinnamasta ocroteşte magicienii de spectacol (dedicaţi 
binelui). Miracolul ei este frapant, uşor vizibil, încălcând flagrant 
legile naturii. Tara este discretă, acţiunea Sa poate fi cel mult 
dedusă ulterior. Chinnamasta este nerăbdătoare să ne schimbe 
mentalitatea şi, în faţa ei, unica apărare a celor ce refuză şocul 
cunoaşterii este să se refugieze în pseudo-explicaţii puerile, ca să 
nu renunţe la confortul prejudecăţilor gregare. Chinnamasta este 
foarte dinamizantă, dar nici chiar Ea nu se poate împotrivi inerţiei, 
somnului spiritual al omului care nu vrea să se trezească la adevăr. 

Tara ne scapă din situaţiile critice în care ne-a dus valul 
vieţii, Chinnamasta ne scapă din situaţiile critice în care ne-a dus 
vitejia noastră. 

BHUVANESHWARI - DHUMAVATI 

Dedublarea astrală voluntară este un instrument de explorare 
personală a lumilor paralele, eveniment aflat sub oblăduirea lui 
Bhuvaneshwari. In schimb, dedublarea ocazională, chiar singu¬ 
lară, dar profund transformatoare este corelată mai mult cu pute¬ 
rea Zeiţei Dhumavati. 

TRIPURA BH AIR A VI - CHINNAMASTA 

Tripura Bhairavi reprezintă autosacrificiul de durată, spre 
deosebire de autosacrificiul imediat şi ocazional al lui Chinna¬ 
masta. înrolarea în armată şi supunerea la austerităţile cazone ţine 
de Bhairavi. Vitejia în lupta cu duşmanii ţine de Chinnamasta. 

DHUMAVATI - TRIPURA BHAIRAVI 

Dhumavati ne ajută să răbdăm suferinţele impuse de karmă, 
dar Tripura Bhairavi ne ajută să ne alegem singuri suferinţele 
purificatoare. Prima ne sugerează puterea Apei, a doua, a Focului. 

KALI - BAGALAMUKHI 

Kali ne împinge să facem pasul, Bagalamukhi amână. Kali ne 
impulsionează să nu mai privim înapoi, Bagalamukhi încreme¬ 
neşte clipa. Progresismul ar fi reprezentat de Kali, iar conservato¬ 
rismul de Bagalamukhi. 

BHUVANESHWARI - BAGALAMUKHI 

Despre Bagalamukhi există destul de puţine repere bibliogra¬ 
fice, ceea ce ne duce cu gândul la caracterul său rezervat, spre 
deosebire de generozitatea cu care Bhuvaneshwari oferă cunoaşte¬ 
rea. 


TRIPURA SUNDARI - DHUMAVATI 
în mod aparent, Dhumavati este urâtă şi posomorâtă, pe când 
Tripura Sundari este frumoasă şi fericită. 

TARA - TRIPURA SUNDARI 

Tara este modestă şi cumpătată, Tripura Sundari este bogată, 
abundentă. 

BHUVANESHWARI - TRIPURA BHAIRAVI 
Tripura Bhairavi - restrângere. Bhuvanshwari - expansiune. 

CHINN AM AS T A - BAGALAMUKHI 
Chinnamasta - dinamism. Bagalamukhi - oprire. Chinna- 
masta face miracole în faţa prietenilor, Bagalamukhi face miracole 
pe spatele duşmanilor. Bagalamukhi acţionează prin hipnoză şi 
sugestie, Chinnamasta prin magie. 


MATANGI - BAGALAMUKHI 

Matangi - comunicare. Bagalamukhi - păstrarea secretului. 

KALI - TARA 

Tara - milă. Kali - lipsă de milă. Modurile de acţiune ale lui 
Tara şi ale lui Kali sunt complementare: acolo unde bunăvoinţa lui 
Tara nu este înţeleasă în mod just, poate interveni Kali, adminis¬ 
trând o pedeapsă în scopul progresului. 

TRIPURA BH AIR A VI - BHUVANESHWARI 

Bhuvaneshwari doreşte răspândirea cunoaşterii prin educaţia 
tinerilor, insuflându-le profesorilor plăcerea de a-şi dărui din şti¬ 
inţă. Tripura Bhairavi oferă educatorilor tenacitatea de a face acest 
lucru ani la rândul, uneori cu nişte copii dificili. 

BAGALAMUKHI - DHUMAVATI 

Prin Bagalamukhi avem controlul evenimentelor, prin Dhu- 
mavati avem puterea de a ne supune evenimentelor. 

TRIPURA SUNDARI - BAGALAMUKHI 

Sundari farmecă prin frumuseţe, Bagalamukhi fascinează prin 
carismă. 



78 


Răzvan Alexandru Petre 


CORESPONDENTE CU MAHA VIDYA 

J 

^ n cele ce urmează veţi lua cunoştinţă cu unele puncte de 
I vedere originale referitoare la implicaţiile concrete şi 
A corespondenţele Ştiinţei Spirituale Maha Vidya cu unele 
preocupări general umane. 


MAHA VIDYA Şl PSIHOLOGIA 

Practică meditativă orientală este plină de învăţăminte pentru 
psihologia occidentală. De acolo putem afla că şi un anumit senti¬ 
ment benefic la care un adept meditează în mod exagerat (de 
exemplu, bunăvoinţa iubitoare) poate avea urmări neplăcute (aici, 
creşterea ataşamentului), drept pentru care maeştrii budişti pres¬ 
criu un alt sentiment pozitiv la care să se mediteze ulterior (aici, 
serenitatea), pentru a îndrepta excesul emoţional din primul caz. 

Este un concept de igienă mentală pe care îl putem folosi 
atunci când starea noastră lăuntrică lasă de dorit. Putem invoca 
acea energie cosmică ce ne-ar scoate mai repede din atitudinea 
dăunătoare psihicului sau spiritului nostru. Ceva similar se întâm¬ 
plă şi în meloterapie, unde doar anumite melodii corect alese pot 
scoate pacientul dintr-o stare negativă specifică, dar nu orice 
melodie (de exemplu, un cântec zburdalnic nu ne scoate dintr-o 
depresie adâncă). 

După cum aţi remarcat, celor 9 Mari Puteri Cosmice feminine 
le corespund anumite acţiuni umane şi stări psiho-mentale dis¬ 
tincte, inconfundabile între ele. Fiecare activitate excesivă poate 
duce uneori la o stare mentală distructivă. Aceasta poate fi elimi¬ 
nată printr-o acţiune specifică unei Zeiţe. Prin urmare, concluzia 

pe care mizăm ar fi aceea că, pentru corectarea oricărui dezechili¬ 
bru psihic, se poate prescrie o cale de intervenţie eficientă bazată 
pe Maha Vidya. Suntem în acord cu afirmaţia marelui psihanalist 
C.G. Jung cum că „cea mai înaltă formă de psihoterapie este reli¬ 
gia”. 

Iată care este, în viziunea noastră, o posibilă listă (incom¬ 
pletă) cu stări-problemă şi ACŢIUNILE-soluţie, prin utilizarea 
ştiinţei spirituale Maha Vidya. 

Mânia este uneori necesară. Atunci când rolul ei util s-a 
încheiat, dar noi încă păstrăm o atitudine inerţială războinică, 
avem nevoie să readucem în suflet sentimentul de MILĂ. Energia 
compasiunii este cea mai pregnantă în sfera de forţă a Mamei 
Divine TARA, a cărei putere o vom invoca. 

Când suntem inundaţi de suferinţele altora, putem cădea în 
depresie. Atunci se impune să chemăm în suflet LERICIREA. 
Energia fericirii este cea mai pregnantă în sfera de forţă a Mamei 
Divine TRIPURA SUNDARI, a cărei putere o vom invoca. 

Obişnuindu-ne cu bucuria, ne ataşăm de această stare plăcută, 
confortabilă. Din punct de vedere spiritual, aversiunea faţă de 
nefericire este tot o sclavie. Pentru a se descotorosi de tirania 
dorinţei de plăcere, aspirantul spiritual îşi va impune unele AUS¬ 
TERITĂŢI. Energia autosacrificiului răbdător este cea mai preg¬ 
nantă în sfera de forţă a Mamei Divine TRIPURA BHAIRAVI, a 
cărei putere o vom invoca. 

Excelând în asceză, putem căpăta dispreţ faţă de oamenii 
obişnuiţi care nu practică austerităţi, considerându-i inferiori. Este 
momentul spiritual să căutăm SMERENIA. Energia resemnării 
este cea mai pregnantă în sfera de forţă a Mamei Divine DHU- 
MAVATI, a cărei putere o vom invoca. 

Prea multă umilinţă şi durere prelungită ne poate duce la o 
atitudine neputincioasă. Trebuie să căutăm acum atitudinea stă- 
pânitorului, a celui care deţine CONTROLUL deplin. Energia 
controlului este cea mai pregnantă în sfera de forţă a Mamei 
Divine BAGALAMUKHI, a cărei putere o vom invoca. 

Exagerând cu atitudinea de control asupra celorlalţi, ne putem 
exacerba egoismul, individualismul. Această atitudine, negativă 
din perspectivă spirituală, o putem contracara prin EXPASIUNEA 
conştiinţei. Energia spaţiului este cea mai pregnantă în sfera de 
forţă a Mamei Divine BHUVANESHWARI, a cărei putere o vom 
invoca. 

Trăind într-o lume a cunoaşterii universale, fiind cu „capul în 
nori”, riscăm să ne detaşăm prea mult de realitatea concretă. 
Putem îndrepta lejer acest lucru COMUNICÂND trăirile şi cunoş¬ 
tinţele noastre deosebite semenilor, intrând în relaţie directă cu ei, 
coborând la nivelul lor de înţelegere, fapt ce ne va readuce blând 
„cu picioarele pe pământ”. Energia comunicării eficiente este cea 
mai pregnantă în sfera de forţă a Mamei Divine MATANGI, a 
cărei putere o vom invoca. 

Cei deprinşi cu metodele de comunicare, dar care fac risipă 
de aceste mijloace, riscă să devină superficiali. De exemplu, arta 
de dragul artei, sau convorbirile interminabile pe teme insigni¬ 
fiante, în general atunci când avem o „formă fără fond”. Remediul 
spiritual constă în a căuta o TRANSFORMARE PROFUNDĂ. 
Energia curajului pentru o transformare radicală este cea mai 
pregnantă în sfera de forţă a Mamei Divine CHINNAMASTA, a 
cărei putere o vom invoca. 

Dezavantajul stării de şoc şi stupoare este că ne face incapa¬ 
bili de a mai reacţiona în continuare. în acest moment, avem 
nevoie de STIMULAREA nervilor (chiar violent uneori, de exem¬ 
plu, câteva palme) pentru a ne readuce în realitate, chiar de o 
anume enervare. Energia acţiunii eficiente imediate este cea mai 
pregnantă în sfera de forţă a Mamei Divine KALI, a cărei putere o 
vom invoca. 

Mânia este folositoare atunci avem nevoie de o atitudine 
fermă şi inflexibilă cu răul sau atunci când trebuie să ne mobili¬ 
zăm resursele interioare pentru a depăşi o criză sau etapă. Totuşi, 
prelungirea excesivă a intoleranţei se transformă într-un defect, 
care poate fi înlăturat prin MILĂ. Energia compasiunii este cea 

mai pregnantă în sfera de forţă a Mamei Divine TARA, a cărei 
putere o vom invoca... 

... Cercul s-a închis, dar studiul poate continua, căci în reali¬ 
tate există foarte multe stări psihice problematice nemenţionate 
aici... Cel iniţiat în Maha Vidya poate stabili singur, într-un 
moment dificil, care este atitudinea negativă care îl domină şi de 
ce fel de acţiune spirituală ar avea nevoie pentru a se reechilibra. 
Astfel, el poate alege ajutorul psihoterapeutic al acelei Mamei 
Divine care i-ar putea aduce cel mai rapid buna dispoziţie. 

Ateii, cei care îşi pun mica lor inteligenţă deasupra misterului 
lumii, spun deseori că practicile spirituale se bazează pe „autosu¬ 
gestie”. Şi cu asta cred ei că au pus capac tuturor „speculaţiilor 
mistice”... Dar autosugestia în sine este un mare mister nedezle¬ 
gat, care nu se reduce la materia creierului. Iar dacă li s-ar spune 
credincioşilor că toată aspiraţia lor este doar efect placebo, instan¬ 
taneu ar dispare efectele benefice. 

Poate că multe rezultate ale credinţei se bazează, într-adevăr, 
pe autosugestie. Ceea ce nu este rău. Rămân însă şi mai multe 
inexplicabile altfel decât prin intervenţii suprafizice binevoitoare. 
Omul nu este singur în lume, aşa cum vrea să ne convingă ideolo¬ 
gia materialistă. Dimpotrivă, el este un element dintr-un sistem 
macrocosmic şi fiecare om are importanţa lui în armonia univer¬ 
sală, putând da şi primi sprijin în orice moment al vieţii sale. 


MAHA VIDYA Şl ENEAGRAMA 

Pentru a putea clasifica psihicul oamenilor şi, mai ales, pentru 
a le face previzibil comportamentul şi atitudinile, de-a lungul tim¬ 
pului au fost imaginate diverse tipologii psihologice. Există tipo¬ 
logii cu 2, 3, 4, 5 sau mai multe tipuri de personalitate ori tempe¬ 
rament. Putem aminti, de exemplu, binecunoscuta împărţire 

introvertit-extrovertit, aparţinând psihanalistului C.G.Jung, sau 
cele 4 umori ale lui Hipocrat: coleric, sanguin, melancolic, fleg¬ 
matic. O altă cunoscută tipologie clasică este cea astrologică, cu 
ale sale 12 tipuri de personalităţi zodiacale. 

De câteva decenii, în cadrul psihologiei transpersonale şi 
ordinului catolic iezuit, i se acordă o mare importanţă ENEA- 
GRAMEI, clasificare ce împarte oamenii în 9 categorii. Originea 
acestei tipologii este foarte veche, necunoscută, ea fiind preluată 
de occidentali din tradiţia sufi islamică. Gurdjieff, primul care a 
făcut-o cunoscută în Occident pe la începutul secolului XX, era 
iniţiat în secretele unor civilizaţii spirituale asiatice. în prezent, 
există numeroase cărţi şi chiar institute de cercetare în psihologie 
care sunt dedicate Eneagramei. 

Postulatul fundamental al acesteia afirmă că există 9 tipuri de 
personalităţi, si numai 9 , fiecare om aparţinând în mod esenţial 
numai unui singur tip. De ce exact 9? Gurdjieff leagă cifra 9 de 
cele 3 etaje psihice: mental, emoţional şi instinctual-motor. Noi 
propunem o altă explicaţie, cu totul nouă. 

Eneagrama este considerată de către adepţii săi drept „cea 
mai veche, cea mai corectă dintre metodele de cunoaştere perso¬ 
nală şi de dezvoltare spirituală”. Ea pune la baza formării ego-ului 
diverse temeri şi compulsiuni, de care fiinţa umană încearcă să 
scape dezvoltându-şi calităţi specifice, virtuţi. Nu vom intra în 
amănuntele metodei, pentru care se poate consulta bibliografia sau 
internetul. în schimb, vom căuta să găsim eventuale similarităţi cu 
cele 9 Mari Puteri Cosmice, a căror tradiţie vine tot din Asia şi 
este la fel de veche. 

Plecând de la elementul comun care iese în evidenţă - cifra 9 
- vom încerca să facem o corelaţie logică între Zeiţele Cosmice şi 
tipurile de personalitate umană. Teoria eneagramei este în prezent 
foarte stufoasă, impregnată de elemente avansate de psihologie şi 
studii atente asupra condiţiei umane. Pentru a avea nişte criterii 
comune şi o bază de comparaţie între Marile Spirite şi oameni, am 
ales doar acele caracteristici esenţiale numite, în sistemul eneagra- 

mei, „virtute” (partea nobilă, esenţa tipului) şi „forţă, talent” (con¬ 
tribuţia adusă lumii), specifice oamenilor evoluaţi. Sperând că 
aceste caracteristici-cheie nu au fost modificate faţă de forma lor 
iniţială antică, să vedem aşadar dacă se poate face o analogie între 
cele 9 Mari Zeiţe şi cele 9 tipuri din eneagramă. 

Folosim, în tabelul nr.l, datele oferite de Rene de Lassus în 
cartea sa „Eneagrama, cele 9 tipuri de personalitate”. în primele 3 
coloane, dedicate eneagramei, am îngroşat acele cuvinte-cheie 
care pot fi corelate foarte bine cu Zeiţa corespondentă. 

Considerăm că apar suficiente elemente comune între cele 9 
Zeiţe şi cele 9 tipuri ale eneagramei. Desigur că există şi diferenţe, 
care pot fi cauzate de depărtarea istorică faţă de forma iniţială a 
eneagramei originale. Tindem însă a admite că eneagrama şi-a 
găsit izvorul de inspiraţie chiar în tradiţia Marilor Zeiţe Cosmice, 
punând în corespondenţă Personalităţile lor Cosmice cu personali¬ 
tăţile oamenilor. Nu dorim să mergem mai departe cu analiza 
similarităţilor, fiindcă, pe de o parte, şcoala eneagramei este acum 
deja prea sofisticată, iar pe de altă parte, tradiţia Maha Vidya abia 
începe să fie trasă pe calapodul Ştiinţei Spirituale. 

în concluzie, după părerea noastră, bazele sistemului Enea¬ 
gramei au fost puse de înţelepţi antici cărora li s-a revelat exis¬ 
tenţa celor 9 Mame Divine, aflate la dreapta Tatălui Ceresc întru 
coordonarea universului. Ei au considerat că fiecare om rezonează 
în special cu una singură dintre Zeiţe şi astfel calităţile evoluate 
ale omului ar corespunde în mare măsură Personalităţii cosmice 
respective. 

Putem duce mai departe această ipoteză de lucru, afirmând că 
fiecare spirit evoluat, aflat între încarnări, în lumea spiritelor 
libere, este pus în mod natural în subordinea uneia dintre cele 9 
Mari Puteri Cosmice. Nu putem afirma acelaşi lucru în ce priveşte 
spiritele mediocre, în curs de evoluţie. Poate tocmai de aceea, pro¬ 
babila versiune antică a eneagramei a fost modificată dramatic în 
ultimul secol, pentru a include şi tipurile umane inferioare, pline 

de defecte. Presupunem că versiunea originală, mai simplă, conţi¬ 
nea doar trăsăturile perfecte, specifice Mamei Divine... 


Tip 

Virtute 

Forţă, talent 

ZEIŢĂ Cuvinte-cheie 

1 

Răbdare 

Perfecţiune, corec¬ 
titudine 

BAGALAMUKHI 
Suspendare temporară 

2 

Umilinţă 

Dragoste altruistă, 
se sacrifică pentru 
alţii 

DHUMAVATI 

Suferinţa karmice non 
violente 

3 

Autenticitate, 

Fidelitate în 
comunicare 

Voinţă de a reuşi 
şi capacitate de 
acţiune 

MATANGI 

Comunicare 

convingătoare 

4 

Echilibru 

sufletesc 

Creativitate, simţ 
artistic 

TRIPURA SUNDARI 
Armonie, frumuseţe, 
fericire 

5 

Detaşare 

Cunoaştere pre¬ 
cisă 

BHUVANESHWARI 
Cunoaştere, expansiu¬ 
nea conştiinţei 

6 

Curaj 

Loialitate 

CHINNAMASTA 
eroism, curaj 

7 

Cumpătare 

Veselie, optimism, 
bucurie de a trăi 

TARA 

compasiune, modestie 

8 

Simplitate 

Putere, curaj 

KALI 

Fermitate, îndrăzneală 

9 

Sârguinţă (a 

acţiona just) 

Acceptare, îndu¬ 
rare 

TRIPURA BH AIR A VI 
Austerităţi, efort 
conştiincios 


Tabelul nr. 1 

Odată cu încarnarea spiritului, omul respectiv păstrează o 
rezonanţă naturală cu Zeiţa pe care a slujit-o ca spirit, fiind dese¬ 
ori ajutat de Ea şi manifestând dominant calităţile Ei în viaţa de 
om. 

Astfel, Maha Vidya este o sursă importantă de autocu- 
noaştere şi facilitează aflarea drumului cel mai rapid către dezvol¬ 
tare spirituală. Trebuie doar să ne găsim rezonanţa naturală cu una 
dintre cele 9 Mame Divine, iar apoi să perseverăm în practica 
identificării fiinţei noastre cu Marea Ei Personalitate, invocând-0 
să ne diminueze ego-ul şi să se manifeste cât mai complet prin 
fiinţa noastră, spre evoluţia noastră spirituală rapidă, gloria lui 
DUMNEZEU şi folosul întregii lumi... 

Personalităţile Zeiţelor nu se limitează la cele câteva date 
sumare pe care le avem despre Ele, laconice cărţi de vizită. Carac¬ 
terul lor complex şi nuanţat nu poate fi schiţat doar în tuşe groase. 
Le vom descoperi mai bine doar rezonând cu sfera Lor de forţă. 
Atunci fiinţa noastră se va îmbogăţi şi vom avea o tot mai mare 
libertate de alegere şi acţiune, ca şi Ele. Scopurile lui DUMNE¬ 
ZEU pot fi atinse în mai multe feluri, de aici şi libertatea spiritelor 
care îl slujesc. Nu vom putea cunoaşte adevărata libertate înghe- 
suindu-ne în carapacea micului nostru ego şi a bunului său plac, ci 
doar expansionându-ne conştiinţa. Oricare Zeiţă ne poate ajuta să 
ne dilatăm fiinţa în Univers, să ne înfrăţim cu toate fiinţele şi să 
acţionăm armonios, pentru binele suprem al tuturor. 

Abandonarea voinţei ego-ului în faţa Voinţei Divine Atotpu¬ 
ternice nu este un semn de slăbiciune, căci ne conferă mai multă 
putere, libertate, înţelepciune şi fericire. Singura condiţie este 
rezonanţa reală cu Forţa Cosmică, precum şi dorinţa noastră sin¬ 
ceră de a renunţa la mobilurile egotice... 

MAHA VIDYA Şl ALTE SISTEME COMPLEXE 

Dacă este adevărat că sistemul Eneagramei s-a inspirat din 
tradiţia Maha Vidya, atunci ne-am putea gândi că aceste 9 Zeiţe 
corespund unor mari arhetipuri ale universului, la care se aliniază 
şi alte sisteme complexe, cum ar fi societatea omenească sau pla¬ 
netele din sistemul solar. 

1. Să încercăm o primă asemenea analogie cu funcţiile 
sociale, folosind unele cuvinte-cheie ale Zeiţelor din Maha Vidya 
şi păstrând ordinea provenind de la eneagramă. Rezultatul se pre¬ 
zintă în tabelul nr.2. 

Iată care ar fi cele 9 domenii esenţiale ale oricărei societăţi 
umane, pe baza sistemului Maha Vidya: 

Conducerea Ţării (subordonând şi serviciile secrete); 

Domeniul Sănătăţii Psiho-morale (religie, psihologie, cultură) 

Domeniul Transportului şi Comunicaţiilor 

Domeniul Dezbaterii Publice (politică, parlament, sondaje de 
opinie) 

Domeniul Educaţiei 

Domeniul Situaţiilor de Urgenţă (armata, pompieri) 

Domeniul Subzistenţei Naţionale (agricultură, medicină, eco¬ 
logie) 

Domeniul Ordinii Interne (poliţie, justiţie) 

Domeniul Muncii, Producţiei şi Dezvoltării (economie, 
turism, administraţie) 

ZEIŢA 

Cuvânt- 

cheie 

Funcţii generale 

Denumiri 

actuale 

BAGALA- 

MUKHI 

Conducere 

Conducerea 

societăţii 

Preşedinte, 
guvern, primar 

DHUMAVATI 

Acceptarea 

suferinţelor 

Pregătirea 

psihologică 

Religie, 

psihologie 

MATANGI 

Comunicare 

Comunicare în 
societate 

Artă, jurnalism, 
comunicaţii 

TRIPURA 

SUNDARI 

Armonie 

Armonizarea pozi¬ 
ţiilor divergente 

Politică, 

parlament. 

BHUVANESH- 

WARI 

Cunoaştere 

Expansiunea ori¬ 
zontului cunoaşte¬ 
rii 

Ştiinţă, 

educaţie 

CHINNA- 

MASTA 

Eroism 

Reacţie în situaţii 
de urgenţă 

Armata, 

pompieri 

TARA 

Milă 

Păstrarea condiţii¬ 
lor de viaţă în 
limite naturale şi 
suportabile 

Medicină, agri¬ 
cultură, ajutor 
social, ecologie 

KALI 

Pedepsire 

Păstrarea ordinii 
interne 

Poliţie, justiţie 

TRIPURA 

BHAIRAVI 

Efort con¬ 
stant 

Climat de muncă, 
distribuirea sarci¬ 
nilor şi control 

Administraţie, 
activităţi de 
muncă 


Tabelul nr.2 


CONCLUZII 

Analogia de mai sus nu îşi propune să dezvolte în cititor o 
nouă schemă de gândire fixistă, precum sunt regulile astrologiei. 
Scopul nostru a fost doar acela de a jalona o nouă direcţie de cer¬ 
cetare spirituală, care pleacă de la arhetipurile de cel mai abstract 
nivel şi ajung să se concretizeze în viaţa omenirii sub forme fami- 

liare. Cu alte cuvinte, am vrut să demonstrăm unitatea lumii şi 
faptul că Divinitatea este prezentă în univers sub cele mai diverse 
forme şi concepte, uneori greu de detectat de mintea limitată a 
muritorilor de rând... 

Şi, cel mai important, pentru a avea succes în organizarea 
socială, ar fi foarte necesar să apelăm la înţelepciunea Divină, 
care a prevăzut cu mult timp înainte toate problemele cu care ne 
confmntăm acum (şi dintotdeauna) pe această planetă zbuciumată. 
Ea ne aşteaptă cu soluţii concrete excelente, dar pe care trebuie să 
I le cerem, eventual apelând la Marii Săi sfetnici şi ajutoare, 
Marile Puteri Cosmice ori la Domnul Isus, Guvernatorul sistemu¬ 
lui nostru solar... 

Situaţia complicată în care se află societatea omenească la ora 
actuală poate fi explicată prin următoarea anecdotă: „ DUMNE¬ 
ZEU a creat în mod magnific tot Universul. Când a terminat, 
oamenii l-au trimis un mesaj: - Mulţumim, dar de Pământ avem 
noi grijă!...” 

2. Conform tradiţiei hinduse, Zeiţa primordială Shakti sau 
Durga s-a manifestat iniţial ca 3 De vi (Zeiţe), care ulterior s-au 
multiplicat ajungând la 9. Astfel s-a născut tradiţia Navadurga 
(„nava” însemnând 9 în limba sanscrită). Este relevant că cele 3 
Zeiţe iniţiale ale tradiţiei Navadurga (Maha-Saraswati, Maha-Lak- 
shmi, Maha-Kali) pot fi recunoscute ca fiind Tara, Tripura Sun- 
dari şi Kali, adică tocmai primele Zeiţe din tradiţia paralelă Maha 
Vidya. 

Modul de multiplicare este răspândit în filosofia indiană, şi 
anume folosind cele 3 gunas. Cele 3 gunas sunt numite Sattva, 
Rajas şi Tamas. Ele provin din clasificarea oricărui fenomen, pro¬ 
ces, structuri în 3 părţi, calităţi, moduri distincte şi de nedespărţit. 
Pentru informarea generală, în tabelul nr.3 sunt redate câteva din¬ 
tre semnificaţiile diferite care pot fi atribuite acestor 3 gunas, în 
funcţie de subiectul anali z at. 

Rajas 

Sattva 

Tamas 

Creaţie 

Păstrare 

Distrugere 

Ataşament, agitaţie 

Echilibru, armonie 

Aversiune, inerţie 

Dinamism, putere, 
pasiune 

Lumină, fericire 

încetineală, 

neimplicare 

Polaritate plus, activă 
+ 

Polaritate neutră 0 

Polaritate minus, 
pasivă - 


Tabelul nr.3 

Având la bază aceste noţiuni simple, vom plasa cele 9 Mari 
Zeităţi feminine în tabelul sintetic nr.4. Fiecare dintre cele 3 
ZEIŢE iniţiale, scrise cu majuscule, desemnează un anumit grup, 
ramificat pe baza celor 3 gunas (simbolizate cu +, 0, -). Scopul 
acestei aşezări logice este unul didactic. 



Grup activ, + 

Grup armonios, 0 

Grup teribil, - 

Nivel dinamic, 
+ 

Bagalamukhi 

Matangi 

Chinnamasta 

Nivel iniţial, 

0 

TARA 

TRIPURA 

SUNDARI 

KALI 

Nivel pasiv, 

Dhumavati 

Bhuvaneshwari 

Tripura 

Bhairavi 


Tabelul nr. 4 

Iată care este logica urmată de clasificarea de mai sus: 

Chinnamasta este mai dinamizantă (+) decât Kali. Bhairavi 
este mai răbdătoare (-) decât Kali. Toate 3 sunt dinamice, teribile, 
uneori chiar violente (formând grupul distrugător, -). Una din 
temele comune este TRANSFORMAREA. Chinnamasta: transfor¬ 
marea subită, inimaginabilă. Kali: transformare evolutivă. Bhai¬ 
ravi: transformare lentă, asumată, previzibilă. 

Matangi este mai comunicativă (+) decât Sundari. Bhuvanes- 
hwari este mai detaşată (-) decât Sundari. Toate 3 sunt noncon- 
flictuale, armonioase (formând grupul armonios, 0). Una din 
temele comune este ARMONIA. Matangi: armonizare între 
oameni prin comunicare. Sundari: armonia din natură. Bhuvanes- 
hwari: armonia ideilor. 

Bagalamukhi are controlul (+). Dhumavati este supusă (-). 
împreună cu Tara fac parte din grupul activ (+). Una din temele 
comune grupului este CONTROLUL. Dhumavati: acceptare, 
supunere la evenimentele implacabile. Bagalamukhi: control 
deplin, libertate de alegere şi acţiune. Tara: intervine ocazional, 
schimbând şi controlând discret cursul evenimentelor. 

Perspectivele Zeiţelor sunt deseori diferite, dar complemen¬ 
tare, ascultându-se una pe alta şi toate ascultându-L pe DUMNE¬ 
ZEU în luarea unor decizii înţelepte. Iată un posibil exemplu: în 
privinţa populaţiei, Dhumavati ar fi favorabilă înmulţirii fiinţelor, 
ca mijloc de ardere a karmei acumulate de spirit; Bagalamukhi ar 
prefera controlul populaţiei în limite rezonabile; Tara se preocupă 
ca fiinţele, cele care sunt sau vor fi, să aibă condiţii suficiente de 
trai şi dezvoltare. 

Un alt scop al tabelului ar fi acela de a justifica, încă o dată, 
de ce sunt 9 - şi nu 10! - aspecte fundamentale ale Creaţiei mani¬ 
festate (Mame Divine, Zeiţe Cosmice, Shakti), lucru explicabil 
plecând de la cele 3 gunas aflate la baza creaţiei şi evoluţiei natu¬ 
rii, cărora filosofiile antice hinduse (Veda, Samkhya) le acordă o 
atât de mare importanţă. 

MAHA VIDYA Şl GEOMETRIA SACRĂ 

Să analizăm tiparele generale care guvernează yantrele Mari¬ 
lor Puteri Cosmice Feminine. Dintr-o privire, ne putem da seama 

că ele sunt generate pe baza cifrelor 2, 3 şi 8. 



Familia yantrelor Marilor Puteri Cosmice Feminine 

Cifra 2 corespunde celor două forţe complementare în Uni¬ 
vers, numite Yin şi Yang, feminin şi masculin, negativ şi pozitiv, 
pasiv şi activ etc. Cu ajutorul ei se multiplică celelalte două cifre 
amintite, 3 (triunghiul) şi 8 (petalele). Astfel, 3 dublat devine 6 
(hexagonul stelat), iar 8 dublat devine 16. 

Cele 9 yantre se conformează regulilor de mai sus. în schimb, 
yantra lui Tripura Sundari este diferită, fiind soluţia unei probleme 
de geometrie complicate, aşa cum am detaliat în capitolul dedicat 
acestei Zeiţe Cosmice. Această yantră este mai complexă, desti- 

nată chiar iniţiaţilor în geometrie, deci se plasează în afara tipare¬ 
lor mai simple urmate de celelalte yantre. Acesta este un alt argu¬ 
ment în favoarea ideii susţinute în carte, anume că Tripura Sundari 
este un alt nume pentru Kamalatmika, Marea Zeiţă a armoniei uni¬ 
versale, iar yantra primeia este o variantă mai elaborată. Nu 
întâmplător în centrul yantrei sunt 9 triunghiuri, tot atâtea câte 
Mari Principii sau Zeiţe. 



Yantra Zeiţei TRIPURA SUNDARI (Sri Yantra) 

Să adâncim acum semnificaţia ezoterică a cifrelor 2, 3 şi 8. 
De ce au fost ele alese pentru a genera yantrele? 


COSMOSUL 

TRIUNGHIUL ECHILATERAL este o formă geometrică 
fundamentală des folosită în yantre. Dar el este proiecţia pe hârtie 
a unui TETRAEDRU REGULAT tridimensional. Deci, în spaţiu, 
fundamental este tetraedrul, având 4 vârfuri. Atunci când un tetra- 
edru cu vârful în sus (Yang) se întrepătrunde cu un tetraedru cu 
vârful în jos (Yin) - pentru echilibrare - se obţine o figură com¬ 
plexă numită „cubul lui Metatron” (cele 8 vârfuri schiţează un 
cub) sau „MerKaBa”. Proiecţia sa bidimensională este un hexagon 
stelat, cum apare desenat în yantre. 

Ca o primă concluzie, triunghiul şi hexagonul sunt simboluri 
bidimensionale, simplificate ale „cubului lui Metatron”. 

Cubul lui Metatron sau MerKaBa 
(intersecţia în spaţiu a două tetraedre regulate) 

CERCUL este o altă figură geometrică nelipsită din alcătui¬ 
rea yantrelor. Semnificaţiile sale pot fi multiple, dar vom lua în 
analiză doar cea înlănţuită logic de „cubul lui Metatron”. 

Celebrul savant Nassim Haramein, un inspirat fizician non- 
conformist, a lansat o serie de teorii foarte interesante care pot 
explica, pe baza analogiilor, multe taine ale naturii. El susţine că 
orice fenomen natural are două aspecte complementare simultane. 
De exemplu, fenomenul expansiunii are drept contrapondere pe 
cel al contracţiei. Acest lucru pare a fi cât se poate de natural pen¬ 
tru cei familiarizaţi cu filosofia sau fizica. Să ne amintim de la 
fizică faptul că emisia oscilaţiilor dintr-un focar punctual se face 
pe un front de undă sferic. De exemplu, dacă aruncăm o piatră 
într-un lac, putem vedea undele circulare care pleacă din locul de 
impact. In toate mediile fizice, vibraţiile se răspândesc de jur- 
împrejur, sub formă de sferă. Prin urmare, CERCUL este simbolul 
bidimensional al expansiunii spaţiale şi, prin extrapolare, al 
macro-cosmosului. 

Complementar, expasiunea provoacă şi un fenomen de con¬ 
tracţie, mai greu de recunoscut. Folosind analogii inedite, Nassim 
Haramein demonstrează că forma sub care se desfăşoară această 
contracţie este cea a „cubului lui Metatron”. Prin urmare, HEXA¬ 
GONUL ar fi simbolul bidimensional al contracţiei spaţiale şi, 
prin extrapolare, al micro-cosmosului. De exemplu, apa pură 

cazând din nori se contractă sub forma cristalelor hexagonale ale 
fulgilor de zăpadă. 

împreună, cercul şi hexagonul (sau triunghiul) sunt sim¬ 
boluri ale cosmosului, în extinderea sa spre infinitul mare şi, 
respectiv, spre infinitul mic. 


MAI MULTE DIMENSIUNI 

în privinţa celor 8 (sau 16) petale care ornează yantrele, 
explicaţia este, după părerea noastră, următoarea. 

Pentru început, trebuie să facem o mică incursiune în mate- 
maticile superioare. In domeniul numit structuri algebrice, o alge¬ 
bră normată A este o structură de numere în care este posibilă 
diviziunea (operaţia de împărţire) [Există doar un număr a şi doar 
un număr b care să verifice condiţiile x = a-y şi y=b-x, pentru 
orice x, y din A] şi în care modulul produsului a două numere este 
egal cu produsul modulelor celor două numere [l.rl-lvl = \x-y\, 
pentru orice x, y din A\. Conform teoremei lui Hurwitz, sunt posi¬ 
bile numai 4 astfel de algebre normate şi anume: 

N = 1, numerele reale, de forma a; 

N = 2, numerele complexe, de forma a+bi, unde r= -7; 

N = 4, cuaternioni, de forma a+bi+cj+dk. Aici putem recu¬ 
noaşte un număr hipercomplex alcătuit dintr-un scalar şi un vector 
tridimensional; 

N = 8, octonioni. Este o extrapolare a cuatemionilor, în care 
vectorul are 7 dimensiuni. 

Acest ultim tip de algebră, cu N = 8, satisface cel mai bine 
anumite condiţii de supersimetrie, fiind de aceea preferat în mod 
obiectiv pentru a descrie realitatea din punct de vedere matematic. 

Adepţii teoriei superstringurilor (o teorie revoluţionară în 
fizica modernă) validează rezultatul de mai sus, susţinând că uni¬ 
versul are 10 sau 11 dimensiuni, după cum urmează: 

+ cele 8 dimensiuni rezultate din algebră; 

+ timpul; 

+ dimensiunea specifică stringului (o ipotetică „coardă” de 
mărime infinitezimală, în valoare de IO" 33 cm); 

+ eventual o dimensiune specifică gravitaţiei, 
în concluzie, este un lucru deja admis teoretic de savanţi că 
spaţiul are mai mult de 3 dimensiuni spaţiale, cele denumite în 
mod familiar lungime , lăţime şi înălţime. Şi în filosofia indiană se 
postulează faptul că universul are mai multe paliere de vibraţie, 
sau „lumi”, şi anume lumea fizică (cu cele 3 dimensiuni spaţiale), 
lumea astrală şi lumea cauzală. Numărul 8 face astfel legătura 
între înţelepciunea antică şi ultimele descoperiri ştiinţifice relative 
la stratificarea spaţiului. Să ne mai amintim că, şi în clasicul Feng- 
shui chinezesc, spaţiul este ordonat după un octogon, ceea ce 
sugerează că spaţiul ar avea 8 dimensiuni. Deci numărul 8 este 
simbolul multiversului, al universului multidimensional. 

Cele 8 (sau 16) petale desenate pe yantre semnifică acţiu¬ 
nea omniprezentă a Marilor Zeiţe în toate lumile create, vizi¬ 
bile şi invizibile. 

Cele 8 petale pot fi explicate şi pe baza teoriei tattve -lor 
indiene, adică a celor 5 elemente esenţiale ale Universului: 
pământ, apă, aer, foc şi Akasha. Opt este simbolul celor 4 
elemente în polarităţile Yin şi Yang, iar cercul este simbolul 
chintesenţei, al cincilea element (Akasha), din care s-au 
născut celelalte 4. 

Cum de au ştiut diferiţii creatori ai yantrelor să respecte ace¬ 
leaşi tipare la desenarea simbolică a Marilor Zeiţe? Cel mai proba¬ 
bil este că yantrele le-au fost revelate, nu sunt o simplă creaţie a 
imaginaţiei lor sau rezultatul imitării altor desene similare. O ase¬ 
menea sarcină religioasă importantă nu se putea lăsa la discreţia 
inspiraţiei vreunui artist plastic. Desigur, există aspecte specifice 
fiecărei yantre care încă rămân să fie descifrate. Dar, măcar din 
detaliile deja decodificate mai sus, putem înţelege că simbolurile 
au o semnificaţie perenă şi universală, aşa cum este şi prezenţa 
Marilor Personificări Divine pe care le reprezintă. 

ÎNCHEIERE 

Nu ştim ce va rezerva viitorul omenirii. Dacă se vor adeveri 
scenariile pesimiste, atunci probabil că, din milioanele de cărţi ale 
lumii, prea puţine vor mai avea o reală utilitate peste ani de zile. 
Vor rămâne în atenţia publică doar acele informaţii cu valoare 
practică. Ştiinţa Maha Vidya va face parte cu siguranţă dintre ele, 
oferind o metodă simplă de a invoca şi primi diverse haruri, aju¬ 
toare şi intuiţii indispensabile. Marile Puteri Cosmice sunt eterne, 
ele au influenţat viaţa pe Pământ timp de milioane de ani şi o vor 
mai face până la sfârşitul lumii. Sunt şi vor fi de actualitate. 

Credem că omenirea viitoare nu se va putea dispensa de aju¬ 
torul Cerului, aşa cum, din păcate, o face acum, cu inconştienţă. 
Viaţa de atunci va fi garantată doar de credinţa practică în Divini¬ 
tate şi îngerii Săi. De aceea, lectura acestui eseu despre Mama 
Divină va fi de mare folos spiritual nu numai cititorilor de acum, 
ci şi copiilor lor, mai ales dacă vor încerca să verifice personal 
adevărurile scrise aici. 

Pe cei care se vor încumeta să pună în practică, cu discernă¬ 
mânt, indicaţiile metodice prezentate de-a lungul acestei cărţi îi 
asigur că vor avea beneficii spirituale de pe urma lor. Această cer¬ 
titudine se bazează pe intuiţia personală, dar şi pe mărturiile 
incontestabile ale înţelepţilor care au trăit experienţe extraordinare 
legate de aceste entităţi superioare benefice. Zeităţile sunt acolo 
mereu pentru toţi cei care aspiră sincer să le ia drept mentor. 

Vă doresc mult succes pe calea spirituală! 

Răzvan-Alexandru Petre, 
Braşov, 3 august 2011 

